langs: pt en en en en en en gl gl it ps en en gl gl az gl gl en gl gl gl en gl gl en gl es it sv gl gl gl gl gl en en en en gl en gl gl gl gl gl gl gl gl gl gl gl gl gl gl gl gl en gl gl gl gl gl gl gl gl gl gl gl gl gl gl en gl gl gl gl sv es fr it en es es gl es es gl pt fr fr fr gl pt es gl gl es es gl es es es es gl gl en gl gl gl gl gl gl gl en en gl gl gl gl gl gl gl gl en gl gl gl gl gl gl gl gl gl en gl gl gl gl gl gl gl en gl gl gl gl gl gl gl gl gl en gl gl gl gl gl gl gl gl gl gl gl gl en gl gl gl gl gl en gl gl gl gl gl en gl gl gl gl gl gl gl gl en gl gl gl gl gl gl gl gl gl gl en gl gl gl gl en gl gl gl gl gl gl gl gl ast gl gl gl gl gl gl gl pt en gl gl gl gl gl gl gl gl en gl gl gl gl gl gl gl gl gl en gl gl gl gl gl gl gl gl en gl gl gl gl gl gl gl gl gl gl en gl gl gl gl gl gl gl en ca lt gl gl en gl gl gl it fr en fr de en ca nl en de en ca ca fr nl gl sv fr nl ru ps fr en en de en en nl en de en en gl gl gl gl gl gl gl gl en gl es es es es es es es es es es es es es es en gl gl gl gl gl en gl gl gl gl gl gl gl gl en gl gl gl gl gl gl gl gl gl gl gl en gl gl gl gl gl gl en gl es es es es es es es es gl es gl es es en gl gl gl gl gl gl gl gl gl gl gl en gl gl gl gl gl gl ca gl gl gl gl de gl gl gl en gl gl gl gl gl gl gl gl gl gl gl en gl gl gl gl gl gl gl en gl gl gl gl gl en gl gl gl gl gl gl gl gl gl gl gl gl en gl gl gl gl gl gl gl gl gl en

text:
Mércores, 13 de xuño de xuño de 2018
Valença acollerá o ‘I Forum do Río Miño Transfronteirizo’ para debater sobre o futuro do territorio
A Escola Superior de Ciências Empresariais – IPVC de Valença (Portugal), acollerá o vindeiro 21 de xuño a celebración do I Forum do Río Miño Transfronteirizo, un espazo onde se darán a coñecer e debatirán os primeiros estudos preliminares para elaborar unha estratexia de cooperación intelixente entre o sur da provincia de Pontevedra e o norte de Portugal, na que xa se leva traballando dende hai meses no marco do proxecto Smart Miño. Así o explicou o deputado Cooperación Transfronteiriza e director da AECT Río Miño, Uxío Benítez, nun acto celebrado esta mañá en Valença, no que estivo acompañado polo presidente da câmara municipal de Valença, Jorge Mendes, e o director da Fundación Centro de Estudos Euro Rexionais (FCEER), Valerià Paül Carril.
Segundo indicou Benítez, o I Fórum do Río Miño Transfronteirizo será un paso máis e de grande importancia dentro da elaboración da “Estratexia de Cooperación Intelixente do Río Miño Transfronteirizo”, un documento que “establecerá os eixos xerais e obxectivos específicos para un desenvolvemento conxunto baseado na utilización e posta en valor dos recursos endóxenos, e na cooperación intelixente entre actores institucionais e sociais de ambas beiras do rio”.
O deputado provincial destacou que ata data “existían moitos estudos estratéxicos en ambas marxes do río pero esta é a primeira vez na que se realiza unha análise e diagnose profunda sobre as necesidades e potencialidades desta área xeográfica entendendo o Miño como a columna que vertebra este territorio e non como un elemento que o separa” polo que este é un documento “histórico que marcará as liñas de actuación en materia de cooperación no territorio para a próxima década ”.
O nacionalista explicou que o documento da estratexia comezou a elaborarse o pasado outono por parte dunha equipa de científicos e científicas expertos nesta materia e xunto co traballo da Fundación Centro de Estudos Euro Rexionais, que coordina investigación dentro do proxecto europeo de cooperación transfronteiriza Smart Minho do que son socios xunto coa Deputación de Pontevedra e a CIM Alto Minho. Ata a data xa se pesquisou información mediante a búsqueda de documentación previa e reunións con todos os dirixentes das câmaras e municipios de ambas marxes do río, coa que se elaborou un documento base que será presentado e sometido a debate o día 21 no Fórum.
No obstante, Benítez insistiu en que o Fórum é o espazo no que “queremos dar voz a todo o tecido social e económino do territorio, escoitar propostas, ideas e análises dende a sociedade civil”, e que a participación cidadá é fundamental para elaborar seguir a elaborar o documento “dende abaixo e de xeito que se recollan todas as inquedanzas da sociedade civil”. Deste xeito convidou a membros de colectivos e asociacións, entidades e organizacións, empresas e autónomos, ou a calquera persoa física ou xurídica con relación ao territorio do Miño a que participen activamente do foro para que o debate sexa o máis plural posible.
Nesta mesma cuestión incidiu o director da Fundación Centro de Estudos Euro Rexionais, (FCEER), Valerià Paül Carril, quen recoñeceu que a pesar do riguroso traballo realizado polas seis universidaedes que abrangue a FCEER e o traballo realizado polos expertos e expertas, a participación cidadá é indispensable para a elaboración deste documento estratéxico. Por esta razón xunto co realización doutros encontros tamén está prevista a posta en marcha de novos procesos participativos a través da rede e da páxina web www.smartminho.eu.
O I Forum  está estucturado en dous bloques, un primeiro no que se darán a conecer os resultados das investigacións feitas ata agora e que, segundo o director da FCEER, Valerià Paül Carril, “desvelarán e demostrarán con datos feitos sorprendentes” e un segundo bloque ou panel, “o máis importante”, no que se tratarán catro eixos temáticos: “os sectores produtivos”, “a gobernanza no territorio transfronteirizo”, “a mobilidade, os servizos e os turismo sustentable” e por último “cultura e comercio tradicional”.
Unha prestixiosa equipa de científicos e científicas vinculados son os e as encargadas de realizar “o primeiro estudo en profundidade sobre as fortalezas, debilidades e complementariedades do territorio conxunto galego e portugués con vistas ao deseño do desenvolvemento estratéxico que permita poñer en valor os seus recursos comúns”.
O comité de expertos e expertas estará formado por nomes tan relevantes como o do catedrático Rubén C. Lois (da Universidade de Santiago de Compostela), o catedrático José Rio Fernandes (da Universidade do Porto), o profesor Francisco Carballo Cruz (da Universidade do Minho) , o profesor Xavier Martínez Cobas (da Universidade de Vigo), a profesora e experta Sandrina Antunes (da Universidade do Minho), ou o profesor Anxo Calvo  (da Universidade da Coruña).
Aberto o prazo de inscricións e horizonte post 2020
O director da AECT Río Minho, Uxío Benítez indicou tamén a relevancia deste documento á hora de optar a novos financiamentos a través de candidaturas aos Fondos de Europeos de Desenvolvemento (FEDER) no horizonte post 2020.
As inscricións son de balde e pódense cursar a través da páxina web www.smartminho.eu ata o vindeiro 20 de xuño.
Smart Minho está cofinanciado ao 75% polo Fondo Europeo de Desenvolvemento Rexional (FEDER) a través do Programa Interreg V-A España-Portugal (POCTEP) 2014-2020 e conta cun orzamento total de 942.022,47 euros.
Venres, 8 de xuño de 2018
A AECT Río Miño constitúe a súa asemblea xeral e comeza a traballar no seu plan de actividades para o 2018
A Agrupación Europea de Cooperación Territorial (AECT) Río Miño, constituíu a súa asemblea xeral, nun acto celebrado na sé da agrupación en Valença e presidido pola presidenta da Deputación de Pontevedra, Carmela Silva; o presidente da Comunidade Intermunicipal do Alto Minho, José María Costa; e o novo director da Agrupación, o deputado de Cooperación Transfronteiriza Uxío Benítez.
A celebración comezou coa toma de posesión dos integrantes da mesa, composta por vinte alcaldes e alcaldesas de Galiza e Portugal. En representación da franxa galega foron nomeados como delegados os rexedores e rexedoras dos concello de Arbo, As Neves, Salvaterra do Miño, Tui, Salceda de Caselas, Tomiño, O Rosal, A Guarda, Ponteareas e O Porriño. No referente ao territorio portugués, tomaron posesión os dez concellos que forman parte da CIM Alto Minho: Arcos de Valdevez, Monçao, Melgaço, Valença, Vilanova da Cerveira, Paredes de Coura, Ponte de Lima, Ponte da Barca e Viana do Castelo.
Como presidente da mesa da asemblea resultou elixido o alcalde de Viana do Castelo e presidente do CIM Alto Minho, José María Costa, e pola súa parte, Marcos Besada, alcalde de Salceda de Caselas, foi designado como secretario, cargo que ambos ostentarán durante os próximos dous anos.
A presidenta da Deputación, Carmela Silva, destacou na constitución da asemblea da AECT Río Miño que “o mundo e os territorios soamente se cambian con xente que ten a forza e convicción de crer que se pode facer. Esta AECT nace porque hai moitas alcaldesas e alcaldes, moitas presidentas e presidentes de Cámaras Municipais, que cren nas potencialidades do seu territorio, que saben cales son as súas necesidades, e están dispostas e dispostos a construílo”.
Neste contexto, Silva amosou a súa satisfacción porque as persoas integrantes da Agrupación “vimos do mundo local e sabemos que neste mundo global o local xoga un papel fundamental para o desenvolvemento do territorio, pero tamén dos dereitos que a cidadanía debe ter e os servizos que se precisan para dar resposta ás súas demandas”.  Para acadar estes obxectivos,  a presidenta provincial destacou a necesidade de que o local ocupe maior espazo e xogue un papel na xestión e definición dos fondos europeos. “Ata o de agora as decisións están moi centralizadas nos estados e o local xoga moi pouco papel cando, sen embargo, somos nós quen damos resposta ás políticas de proximidade e de desenvolvemento do futuro”, asegurou a presidenta da Deputación.
Sobre a AECT Carmela Silva destacou o importante papel que desenvolve para “conseguir que se escoite ao mundo local tanto en Portugal como en España e para promover de xeito intelixente o territorio”.  Neste eido, a presidenta provincial avanzou que neste mesmo mes de xuño a FEMP vai organizar en Pontevedra unha reunión do Norte de Portugal e Galicia para reflexionar sobre os novos retos do mundo local e a necesidade dun maior protagonismo para o municipalismo.
O director da AECT Río Miño e deputado de Cooperación Tranfronteiriza, Uxío Benítez, explicou que a constitución da asemblea da agrupación foi “o último paso na formalización do esquema da AECT, e que partir deste momento comeza o traballo de desenvolvemento do plan de actividades para o 2018”.
Uxío Benítez sinalou que “este será un ano de transición dalgunhas das responsabilidades de xestión e seguimento de proxectos e expedientes ata agora asumidos pola xa desaparecida Uniminho”. Así mesmo, o deputado provincial adiantou que “entre as actuacións máis relevantes que afrontará a AECT nos próximos meses estará a consolidación institucional da agrupación na rexión, a promoción da coordinación dos proxectos transfronteirizos Smart Minho e Visit Rio Minho ou a promoción e a participación en novas candidaturas con financiamento europeo”.
A AECT Río Miño nace co obxectivo de contribuír ao desenvolvemento e reforzar a cohesión económica e social do seu territorio. Ten como atribucións articular o espazo común, promover as relacións de cooperación territorial, aumentar a cohesión institucional do territorio de ambas marxes do rio Miño, promover o seu patrimonio cultural e natural, valorizar as potencialidades dos recursos endóxenos e consolidar unha marca turística común para os dous países.
Os dous socios principais da AECT son a Deputación de Pontevedra e a CIM Alto Minho, que aglutinan 16 concellos pontevedreses (A Guarda, O Rosal, Oia, Tomiño, Tui, O Porriño, Salceda de Caselas, Salvaterra de Miño, Ponteareas, As Neves, Mondariz, Mondariz-Balneario, Arbo, Crecente, A Cañiza e Covelo) e outros dez do norte de Portugal, abranguendo máis de tres mil quilómetros cadrados de territorio e 375.995 habitantes.
A creación da AECT Rio Minho foi impulsada polas accións de Estratexia de Cooperación Intelixente Transfronteiriza do proxecto Smart Minho, que conta cunha inversión de orzamento de 942.022,47 euros, cofinanciado ao 75% polo programa INTERREG VA POCTEP, fondos FEDER da Unión Europea.
Venres, 1 de xuño de 2018
O concurso escolar Creando Rural remata con máis de 4.700 votos do público
Éxito de participación na primeira edición do concurso escolar Creando Rural, posto en marcha pola Asociación de Desenvolvemento Galicia Suroeste Eu Rural co obxectivo de achegar coñecementos sobre o desenvolvemento rural aos cativos e, a través deles, informar sobre a Medida Leader  á poboación residente nos 13 concellos que pertencen ao Grupo de Desenvolvemento Rural 14 (GDR 14) (Baiona, Fornelos de Montes, Gondomar, A Guarda, Mos, Nigrán, Oia, Pazos de Borbén, O Porriño, Redondela, O Rosal, Tomiño e Tui).
En total, 28 aulas de 12 centros escolares de 7 municipios do territorio presentaron os seus proxectos a concurso para participar nalgunha das dúas categorías aberta, educación infantil e primaria. Os colexios participantes foron, por concellos:
·        CEIP Serra de Vincios
·        ACEESCA. Centro de Educación Especial Santísimo Cristo del Amor
·        CRA Mestre Manuel Garcés. Participou coas escolas da Aurora, de Amorín, de Barro, de Carregal, de Estás, de Figueiró, de Forcadela, do Seixo 2, de Vilachán e de Vilameán.
·        EIP Pintor Antonio Fernández
Ao éxito de participación hai que sumarlle o éxito de resposta do público na votación popular, xa que se recibiron un total de 4.707 votos. De estes, 2.852 foron para a categoría de educación infantil e outros 1.855 para a categoría de primaria. Así, as aulas gañadoras por votación popular foron:
6º EI CEIP As Solanas (A Guarda) – categoría educación infantil
-         2º EP CEIP Souto Donas (Gondomar) – categoría educación primaria
Por outra banda, debido á calidade dos proxectos presentados a concurso, o tribunal decidiu por unanimidade outorgar catro premios ex aequo para recoñecer o traballo levado a cabo polo alumnado e profesorado participante. As clases gañadoras da votación do xurado son:
-         5ºEI CEIP Laredo (Redondela) – categoría educación infantil
-         5ºEI CEIP Mallón (Nigrán) – categoría educación infantil
-         5ºEP CEIP Pintor Antonio Fernández (Tomiño) – categoría educación primaria
-         3ºEP CEIP Serra de Vincios (Gondomar) – categoría educación primaria
Como premio os gañadores da categoría infantil, que concursaron cun mural creativo, realizarán unha excursión dun día de duración á Granxa Escola O Kiriko (Fornelos de Montes) os vindeiros días 4 e 6 de xuño. Pola súa parte, os vencedores na categoría de educación primaria, que tiveron que preparar un vídeo para o concurso, visitarán o vindeiro 8 de xuño o centro de actividades na natureza FervenzAventura, en Silleda.
Dende a Asociación de Desenvolvemento Galicia Suroeste Eurural quérese dar a noraboa a todos os gañadores do concurso e agradecer a todos os centros escolares que se presentaron a súa participación e implicación no proxecto.
Xoves, 31  de maio de 2018
Aberto o prazo para participar no XXI Certame fotográfico “Viaxando”
O concurso está aberto á participación de mozos de entre 12 e 35 anos que presenten imaxes orixinais con temática relacionada co título do certame. Cada participante pode presentar unha única fotografía en cor ou branco e negro. Esta deberá presentarse en papel fotográfico cun tamaño de 20X30 e pegadas sobre unha cartolina negra DIN A3.
A fotografía deberá ser orixinal, inédita e non ter sido premiada nin recoñecida ou seleccionada noutros certames. Asemade, deberán estar libres de dereitos que poidan posuír terceiros e, no caso de retratar a persoas menores de idade, concursarán baixo a responsabilidade do autor.
Os traballos deberán entregarse nun sobre pechado coa indicación “Viaxando” e o pseudónimo da persoa autora no seu exterior. Pola súa parte, as fotografías deberán indicar no  dorso o seu título e o pseudónimo da persoa autora.    Dentro deste, deberá incluirse outro sobre pechado de menor tamaño en cuxa parte externa debe figurar o pseudónimo da fotógrafa ou fotografo e, no interior, deben recollerse os seguintes datos: nome completo, enderezo, teléfono e fotocopia do DNI ou tarxeta de residencia.
As imaxes poderán entregarse en calquera das entidades organizadoras ata o 26 de setembro. Concederase un único premio consistente nun curso personalizado de fotografía. Coas imaxes presentadas realizarase unha exposición itinerante que percorrerá o Espazo Xove de Tui e as OMIX que forman parte deste traballo en rede, inaugurándose oficialmente no Concello de Gondomar.
Mércores, 16 de maio de 2018
"Galeguiza o teu nome, restaura o teu apelido" na campaña polo galego do BNG
Ante a celebración do 17de  maio, Día das Letras Galegas, o BNG inicia a campaña de galeguización dos nomes e restitución dos apelidos.
Militantes e concelleiros  do BNG no Baixo Miño veñen de participar na campaña  para galeguizar o  nome e apelido. O portavoz municipal  do BNG na Guarda, Anxo Baz  animou á veciñanza a facer un esforzo para acabar coas alteracións sobre os apelidos e nomes galegos.  A  campaña do BNG busca  a recuperación dalgunhas das nosas señas de identidade deturpadas como os nomes propios e apelidos.
Xosé Martínez "Tato", concelleiro do BNG en Tui  remarcou que a campaña nacionalista , libre e voluntaria non impón nada nin obriga a ninguén, só pretende que impere a cordialidade e o sentido común. Tato lembrou que durante o período franquista resultaba impensable inscribir os nomes en galego , pero na actualidade, os trámites son moi doados.
Para galeguizar  o nome e apelidos só é preciso solicitar unha partida de nacemento e mudar o nome  no rexistro civil onde figuramos inscritas. O BNG pon a disposición de todas as persoas interesadas  a información sobre os trámites necesarios para galeguizar o nome e apelido a través da web bng.gal.
Por outra banda, o BNG no Baixo Miño , fai un chamamento a todas as veciñas e veciños da comarca a secundar a mobilización convocada pola plataforma " Queremos Galego" o dia 17 de maio, ás 12 horas desde a alameda de Compostela. Sairán autobuses desde o Baixo Miño con paradas na Guarda, O Rosal, Tomiño e Tui, cómpre resevar praza no: 616090632/986610465 (tarifa:5€/persoa, agás desempregad@s de balde).
A manifestación de "Queremos Galego", será un acto festivo e reivindicativo a favor da lingua galega. Participarán centos de colectivos e entidades de ámbitos moi diversos que teñen en común a defensa da nosa lingua porque o galego é  o elemento que nos une.
Xoves, 12 de abril de 2018
A CIG chama a acudir masivamente á manifestación do 15 de abril en defensa das pensións
A Confederación Intersindical Galega (CIG- Baixo Miño), lembra que o vindeiro domingo, día 15,  celebrarase en Vigo unha manifestación pola defensa das pensións, dentro da campaña  que está levando a cabo este sindicato respecto do emprego, salarios e pensións dignas. Para facilitar a asistencia a esta manifestación, a CIG-Baixo Miño  vai dotar de autobuses que sairán o vindeiro dia 15  dende a Alameda de A Guarda ás 10.30 horas.
Para este sindicato, non faltan cartos, xa que as pensións son un dereito que ten a cidadanía despois de traballar e cotizar toda unha vida, e engaden que o “Estado Español é o que soporta un menor peso  dos países da Unión Europea, mesmo menos que Portugal ou Grecia”. O Governo permite que os salarios superiores a 3500 € ao mes,  non coticen a partir desa cantidade, deixando de ingresar na Seguridade Social a cantidade de 2.000 millóns de euros cada ano, outro tanto pasa  cos bancos que lle  permiten  que con beneficios de 84 mil millóns non só non paguen a Facenda, senón que aínda lle devolven 164 millóns, outro tanto pasa coas SICAV, que cotizan o 1 por cento como por exemplo INDITEX.
Impoñen as pensións privadas favorecendo ás grandes empresas e á banca, deixando de ingresar ao estado polas desgravacións  arredor dos 4.300 millóns .
Son múltiples as causas polas que se está deixando de ingresar nas arcas do Estado, sen embargo non lle caen prendas á hora de gastar cartos en armamento, Casa Real, Igrexa Católica e outros, precarizando logo as pensións que legalmente lle pertencen aos cidadáns.
As mulleres son as máis prexudicadas por ter unha vida laboral máis precaria e con moitas lagoas de cotizacións, e as contratacións aos que están sendo sometidos os mozos son en moitos casos a tempo parcial, e moitos deses contratos precarios,  aínda  son subvencionados.
A todo isto se lle suman as reformas laborais feitas polo PP e polo PSOE: No ano 2011 o PSOE co apoio de CC.OO e UGT, incrementou o cálculo de pensión de 15 a 25 anos, aumentando a idade de pensión dos 65 aos 67 anos. Eses mesmos Sindicatos, xa pactaran  co PP elevar de 8 a 15 anos para calcular a pensión. Logo o PP tamén eliminou a Lei que establecía o IPC para o incremento das pensións impondo dende aquela o 0.25 por cento de suba, e o que nos vai vir e que dende o 01.01.2019, vai ser aplicado o índice de sustentabilidade, xa introducido nas reformas anteriores pola esperanza de vida; isto supón que cada ano se  descontará entre o 0.7 e o 0.9 por cento (a modo de exemplo quen se xubile dentro de 10 anos, perderá entre o 7 por cento e o 9 por cento da súa pensión).
A defensa das pensións públicas é unha loita de toda clase traballadora, polo que desde a CIG ten a seguridade de que ao “plantarlles cara e defendernos, venceráse as reformas laborais”.
Mércores, 11 de abril de 2018
O Consorcio Provincial Contra Incendios e Salvamento fai entrega dos detectores de fume doméstico aos concellos transfronteirizos da provincia
O deputado de Economía, Facenda e Réxime Interior, Carlos López Font, xunto ao director xeral de Emerxencias, Luis Menor, en representación da Deputación de Pontevedra e Xunta de Galicia, entidades que participan ao 50% no Consorcio Provincial contra Incendios e Salvamento, entregaron onte tres mil detectores de fume doméstico, enmarcados no proxecto europeo ARIEM 112, á alcaldesa de Tomiño, Sandra González, e a concelleiras e concelleiros da Guarda, Oia, O Porriño, O Rosal, Salvaterra, Tomiño e Tui.
Carlos López Font puxo en valor este acto “que xorde da cooperación institucional que se da ao 50% entre a Deputación de Pontevedra e a Xunta de Galicia a través do Consorcio para dar resposta a estatísticas que indican que o 75% das vítimas producidas en vivendas son menores de 5 anos e anciáns maiores de 65 anos, polo que un detector de fume adecuadamente instalado no fogar dobra as posibilidades de saír con vida dun incendio”.
Deste xeito, tal e como destacou Font, “entregamos en torno aos 3.000 detectores, no marco do proxecto europeo ARIEM, aos concellos da Guarda, Oia, O Porriño, O Rosal, Salvaterra, Tomiño e Tui, amais dos que facilitamos xa aos concellos de Arbo, Crecente e As Neves para previr situacións de risco”. O deputado provincial engadiu que no marco deste proxecto europeo, o Consorcio Provincial contra Incendios e Salvamento tamén recibiu outros elementos destinados a previr incendios como cámaras de visión térmica, carros de aire e diferentes equipamentos por valor de 300.000 euros.
Os detectores de fume domésticos, segundo explicou Carlos López Font, serán distribuídos polos concellos da provincia beneficiarios da iniciativa en función das necesidades e criterios determinados polos seus servizos sociais. Font asegurou que a entrega dos detectores será “casa por casa e irá acompañada dunha labor de concienciación dirixida ás persoas maiores, que viven soas e están en situación de dependencia”. Tamén indicou que durante a entrega se lles explicará como funcionan os detectores que, precisamente polo público ao que van dirixidos, teñen fácil mantemento e instalación.
Pola súa banda, Luis Menor subliñou que “esta entrega de detectores de fume, no marco do proxecto europeo de cooperación en materia de emerxencias transfronteiriza trátase dunha política de prevención, destinada á poboación maior de 65 anos, persoas que viven soas ou dependentes, que compartimos a Xunta de Galicia e a Deputación de Pontevedra”. Menor puxo en valor a importancia destes elementos destacando o seu papel “en prol da seguridade da cidadanía”.
Xoves, 5 de abril de 2018
Uxío Benítez, elixido primeiro director da Agrupación Europea de Cooperación Territorial ‘Rio Minho’
A Agrupación Europea de Cooperación Territorial (AECT) Rio Minho vén de iniciar a constitución formal dos seus órganos co nomeamento do seu primeiro director: o deputado de Cooperación Transfronteiriza, Uxío Benítez. O mandato do nacionalista á fronte da nova entidade de cooperación durará dous anos e no 2020 pasará ao rexedor da Câmara Municipal de Vila Nova de Cerveira, Fernando Nogueira.
Uxío Benítez subliñou que “o reto durante estes dous anos de mandato será consolidar a AECT nun instrumento de política transfronteiriza no territorio do Miño”. Así mesmo, asegurou que a entidade “estará ao servizo da cidadanía e de todos os concellos e cámaras municipais que a conforman”. O responsable provincial quixo lembrar unha vez máis a relevancia do nacemento desta nova entidade e da “importancia desta área de actuación”, encadrada no medio do eixo Vigo-Porto (con 3,5 millóns de habitantes) e na que se desenvolven practicamente a metade dos fluxos de vehículos lixeiros entre España e Portugal.
Segundo establecen os estatutos da nova AECT, a dirección terá sempre carácter rotatorio bianual e alternarase entre os dous socios que a conforman: a Deputación de Pontevedra e a CIM Alto Minho. Deste xeito, durante os dous primeiros anos o cargo de vicedirector recaerá nun representante portugués e despois pasará a un representante da Deputación de Pontevedra. Ademais da dirección, o novo organismo tamén conta xa cun Consello de Coordinación composto pola deputada Monste Magallanes e o presidente da Cámara Municipal dos Arcos de Valdevez, ambos en calidade de vogais da institución.
Segundo adiantou o deputado de Cooperación Transfronteiriza Uxío Benítez, o seguinte paso dentro do proceso de formalización da AECT será a constitución da Asemblea Xeral, prevista para o vindeiro mes de maio, e na que previsiblemente estarán representadas as cámaras municipais e concellos do territorio do Miño.
A AECT Río Minho é un novo instrumento estable de desenvolvemento con personalidade xurídica propia que ten por obxectivo a defensa da xestión compartida dos servizos entre todos os actores existentes en torno ao río Miño. Así mesmo, a entidade ten capacidade para optar a fondos europeos e xestionalos, así como promover e organizar accións de cooperación no territorio de forma directa.
Os dous socios principais da AECT son a Deputación de Pontevedra e a CIM Alto Minho, que aglutinan 16 concellos pontevedreses (A Guarda, O Rosal, Oia, Tomiño, Tui, O Porriño, Salceda de Caselas, Salvaterra de Miño, Ponteareas, As Neves, Mondariz, Mondariz-Balneario, Arbo, Crecente, A Cañiza e Covelo) e outros dez do norte de Portugal, abranguendo máis de tres mil quilómetros cadrados de territorio e 375.995 habitantes.
O impulso para a creación da AECT Rio Minho encádrase dentro das accións de Estratexia de Cooperación Intelixente Transfronteiriza do proxecto Smart Minho liderado pola Deputación de Pontevedra, que acadou un investimento de 942.022,47 euros, dos que o 75% están cofinanciados polo programa INTERREG VA POCTEP dentro dos fondos FEDER da Unión Europea.
Mércores, 4 de abril de 2018
Eu Rural pon en marcha un concurso escolar para achegar aos nenos e nenas á Medida Leader
O certame, que foi presentado este martes en Redondela, está aberto aos máis de 100 colexios públicos e privados de educación infantil e primaria dos 13 municipios que conforman o GDR 14
Difundir a Medida Leader “en todos os recunchos do territorio e que todo o mundo se entere de que se poden a optar a fondos para vivir e emprender no rural”. Ese é o obxectivo co que a Asociación de Desenvolvemento Galicia Suroeste Eu Rural, responsable da execución da Medida Leader 2014-2020 no Grupo de Desenvolvemento Rural 14 (GDR 14), acaba de poñer en marcha o proxecto ‘Creando Rural’, un concurso escolar participativo dirixido a alumnado de educación infantil e primaria dos máis de 100 centros educativos públicos, concertados e privados dos 13 municipios que conforman o territorio do GDR 14 (Baiona, Fornelos de Montes, Gondomar, A Guarda, Mos, Nigrán, Oia, Pazos de Borbén, Redondela, O Rosal, Tomiño e Tui).
O concurso foi presentado este martes 3 de abril en Redondela pola presidenta da asociación e alcaldesa de Tomiño, Sandra González, quen asegurou que a través de iniciativas como esta trátase de “facer ver que no rural tamén hai calidade de vida e que hai futuro”. González estivo acompañada neste acto polos tenentes de alcalde de Redondela, María del Carmen Amoedo e Miguel Ángel Álvarez; pola alcaldesa de Oia, Cristina Correa; a alcaldesa de Mos, Nidia Arévalo; o alcalde de Gondomar, Francisco Ferreira; así como os concelleiros Alfonso Ventín (Fornelos de Montes), José Ángel Bahamonde (Baiona), Julia Loureiro (Mos) e María Teresa París (Redondela).
Neste acto de presentación tamén participaron os nenos e nenas de 2º de primaria do CPR Plurilingüe Vigo, de Redondela, unha representación do público ao que vai dirixido este certame que quere “valorizar o medio rural” e “ver como é para os cativos e cativas vivir no rural, xa que seguro que nos achegan unha visión diferente”. “Esperamos que a través da ollada dos nenos e nenas poidamos ver as persoas adultas outro rural”, salientou a alcaldesa de Tomiño.
Un mural e un vídeo sobre o GDR 14
Dende este 3 de abril ata o vindeiro 17 de maio ás 14.00 horas, o alumnado de calquera clase de educación infantil e primaria poderá presentar os seus proxectos para participar nun concurso que busca achegar coñecementos sobre o desenvolvemento rural ás cativas e cativos. Todos aqueles grupos interesados en participar deberán facer unha inscrición previa na web creandorural.org ata o próximo 27 de abril.
O profesorado será o encargado de traballar na clase as sete unidades didácticas (sete para educación infantil e sete para primaria) a través das que os nenos e nenas aprenderán que é o GDR 14, que se busca con el o como afecta á poboación e á economía da contorna. Unha vez revisadas estas unidades, cada aula completa poderá presentar un proxecto conxunto a concurso e o titor ou titora figurará como responsable.
No caso da categoría de educación infantil, o traballo a presentar será un mural creativo e de inspiración libre, mentres que as aulas de educación primaria deberán gravar un vídeo dun máximo de dous minutos. O premio será unha excursión dun día de duración á Granxa Escola O Kiriko para as dúas clases de educación infantil premiadas e outra ao centro de actividades na natureza FervenzAventura para os dous gañadores de primaria.
Dende o 19 ao 25 de maio abrirase un prazo de votación popular para que a cidadanía escolla os traballos (un por categoría) que máis lle guste e que consideren que deben ser premiados. Pero, para salvar as diferenzas de poboación que existen no territorio e evitar que os nenos e nenas poidan verse prexudicados por esta votación popular, a organización tamén designará un xurado composto por expertos na materia que elixirán outors dous premiados (un por categoría).
Os premiados serán publicados na web do proxecto (creandorural.org) o 28 de maio de 2018 e a entrega de premios terá lugar entre o 30 de maio e o 1 de xuño. Os nenos e nenas de educación infantil desfrutarán da súa excursión á granxa escola O Kiriko os días 4 e 6 de xuño e o alumnado de primaria irá a FervenzAventura o 8 de xuño.
Venres, 30 de marzo de 2018
A Xunta alerta dun temporal de nivel laranxa costeiro en todo o litoral galego a partir desta madrugada
A Dirección Xeral de Emerxencias e Interior da Vicepresidencia da Xunta vén de activar a alerta laranxa por temporal costeiro en todo o litoral galego a partir desta madrugada.
Segundo informa a Axencia Estatal de Meteoroloxía (Aemet), a partir desta madrugada espérase temporal costeiro por vento do oeste ao suroeste rolando a noroeste de forza 8, e mar combinada con ondas que poden acadar pos 7-8 metros.
A Xunta lembra a importancia de manterse afastado da liña de costa, isto é, diques, rompentes, paseos marítimos. Tamén se recomenda que se extremen as medidas de seguridade á hora de realizar calquera actividade no mar e que se revisen os cabos e amarres das embarcacións.
Xoves, 29 de marzo de 2018
Presentación do proxecto ‘Creando Rural’
A Asociación de Desenvolvemento Galicia Suroeste Eurural, entidade responsable da execución da Medida Leader 2014-2020 no territorio do GDR 14, presenta este martes, 3 de abril, no Edificio Multiusos da Xunqueira, en Redondela, o seu proxecto ‘Creando Rural’.
Trátase dun concurso destinado aos nenos de educación infantil e primaria dos concellos que forman parte do territorio do GDR 14 (Baiona, Fornelos de Montes, Gondomar, A Guarda, Mos, Nigrán, Oia, Pazos de Borbén, Redondela, O Rosal, Tomiño e Tui).
Na presentación do programa contarase coa presenza de Nava Castro, directora da Axencia de Turismo de Galicia; Javier Bas, alcalde de Redondela; Sandra González, presidenta da Asociación de Desenvolvemento Galicia Suroeste Eurural e alcaldesa de Tomiño, e dos alcaldes e representantes de todos os municipios implicados, así como dos nenos de 2º de primaria do CPR Plurilingüe Vigo, de Redondela, que participarán de forma activa na presentación.
Mércores, 14 de marzo de 2018
CIG Bixo Miño disporá de autobuses gratuítos para a manifestación do 15 de marzo
A Confederación Intersindical Galega (C.I.G- Baixo Miño), mediante este escrito ven a comunicar a cidadanía  do Baixo Miño,   que pon a súa disposición autobuses de balde,  para acudir a manifestación que se vai a celebrar en Vigo ás 18.00 horas o vindeiro dia 15 de Marzo.
Esta manifestación se fai  dentro da campaña “Pola recuperación dos dereitos, Emprego, Salarios e Pensións Dignas”.
Dende o governo o que se está facendo dende bastantes anos e atacar o sistema público de pensións,  para así xustificar o seu desmantelamento e que cada un de nós pasemos a costearnos un plan privado de pensións para enriquecer os bancos e grandes empresas aseguradoras.
As continuas reformas do PP e do PSOE, dificultaron o acceso as pensións, empobrecéndoas  cada ano e atrasando a idade de xubilación de todos e todas nós.
E por elo  de dende a CIG, leva mais de 5 anos manifestándose a través do Colectivo de Pensionistas e Xubilados da Cig, sen ir mais lonxe o pasado dia 27.02.2018, saíron 3 autobuses dende  A Guarda con destino a manifestación que se celebrou ese mesmo dia en Vigo.
Os autobuses sairán dende A Guarda ás 16.30 horas, con paradas en  Pías, Tabagón, Goian, Miñoteiro, e no Haley de Tui. Todo aquel interesado  en acudir a manifestación   só ten que apuntarse no local da CIG- Baixo Miño, sito na Praza da Guia, 3- baixo ou ben chamando ao Teléfono 986.61.04.65.
A Plataforma de Emigrantes Retornados do Baixo Miño convoca unha concentración este xoves en Tui
Os emigrantes retornados vimos reclamando insistentemente a necesidade de realizar as modificación legais necesarias na lei 35/2006 pola que se regula o imposto sobre a renda das persoas físicas coa finalidade de que se establezan normas claras, precisas e sobre todo xustas e igualitarias para a tributación das pensións percibidas no estranxeiro.
A única modificación que se introduciu foi a través da disposición adicional da Lei 26/2014 na que nun recoñecemento implícito de que a Axencia Tributaria estaba realizando unha interpretación abusiva das disposicións legais se establece o que chama “período de regularización” que na práctica implica a devolución das inxustas sancións, recargas e xuros que se lles impuxeron nos últimos exercicios e o establecemento dun período voluntario de tributación para os e as que aínda non teñan realizado a declaración.
Porén esta disposición segue sen supor unha regulación clara e xusta da tributación para os emigrantes retornados. Non ten en conta o contido dos distintos tratados bilaterais e tampouco establece mecanismos para o tratamento xusto das pensións de invalidez, entre outras consideracións.
Somos moitos miles as persoas que estamos sendo sometidas a este sufrimento por parte da facenda pública española. Un sufrimento inxusto de persoas que o único que queremos é vivir tranquilas a nosa vellez logo de ter traballado toda a vida na emigración.
Así pois, fartos de mobilizarnos, de andar por prazas e rúas para que nos recoñezan os nosos dereitos. Fartos pero non cansos, novamentente realizaremos, mañán xoves dia 15 de marzo, unha concentración na praza da Inmaculada en Tui, a partir das 11 horas, para esixir, unha vez máis, que se adopetn as seguintes medidas:
1. A modificar á maior brevidade posíbel a Lei 35/2006, garantíndolles unha tributación xusta e igualitaria ás pensións percibidas no estranxeiro e idéntica a do resto dos e das pensionistas, evitando a discriminación que supón o feito de ter dous pagadores e evitando os prexuízos da dupla imposición. Establecendo un sistema claro e sinxelo e garantindo non se aplique con carácter retroactivo.
2. En tanto non se produza esa modificación legal, a paralizar de xeito total e inmediato a aplicación aos e ás emigrantes retornadas das disposicións contidas na Lei 35/2006, eximíndoos da tributación en tanto non se modifique dita lei no sentido exposto no punto anterior, para frear e reconducir a grave situación económica e moral a que están sometidos inxustamente polo fisco, máis de 250.000 traballadores galeg@s, emigrantes retornado@s, xubilados e pensionistas".
3. A axilizar a devolución de oficio de todos os cobros indebidos realizados até este momento a todos e todas as emigrantes retornados e singularmente a todas aquelas persoas que percibiron pensións procedentes de Alemaña, que con anterioridade ao ano 2013 estaban exentas de tributación no Estado español segundo o artigo 19 do convenio hispano-alemán tal como acreditan numerosas sentenzas xudiciais.
4. O mesmo en relación coas persoas que acrediten ter un declaración de incapacidade equiparábel á absoluta ou gran invalidez, exentas segundo o disposto no artigo 7 da Lei 35/2006, establecendo para tal acreditación un métodoáxil e eficaz. Que se resolvan, de inmediato, as centos de peticións presentadas nas oficinas da Axencia Tributaria en Galiza por emigrantes retornados nas que solicitan que se proceda a reclamar do Instituto Nacional da Seguridade Social a realización do correspondente informe pericial sobre a correspondencia en grado da incapacidade laboral recoñecida ao interesado no país no que estivo emigrado.
Martes, 13 de marzo de 2018
Os socialistas da comarca disporán buses para a manifestación do día 17 en Vigo pola defensa das pensións
Con motivo da manifestación convocada polo Movemento Pola Defensa das Pensións Públicas (MODEPEN) en diferentes cidades galegas, os socialistas do Baixo Miño poñen a disposición da cidadanía dous autobuses gratuitos para a manifestación de Vigo, que sairán dende A Guarda pasando por Oia, O Rosal, Tomiño e Tui, e volvendo ao rematar a protesta.
A loita que moitos levaron a cabo na rúa polas pensións xustas foi retomada de novo con forza, ante o perigo que corre o sistema público. Os socialistas consideran pilar básico do estado de benestar que as pensións permitan vivir nunhas condicións dignas, cousa difícil coa súbida do 0’25% que non compensa o aumento do coste da vida. Tanto polos pensionistas actuais como os futuros animan a sumarse e loitas loitar por pensións xustas invitando a acompañar a loita todos xuntos dende a mocidade ata os máis maiores, o día 17 en Vigo, podendo reservar praza nos autobuses gratuitos, chamando ou enviando un whatsapp ao número 654.94.88.77.
Luns, 26 de febreiro de 2018
Día histórico para os concellos transfronteirizos da provincia e o norte de portugal co nacemento da nova ‘AECT Rio Minho’
O territorio transfronteirizo formado polos 16 concellos do Sur de Pontevedra e 10 câmaras do Norte de Portugal dispón dunha nova ferramenta xurídica para optar e xestionar fondos europeos: a Agrupación Europea de Cooperación Territorial (AECT) Río Minho. A presidenta da Deputación de Pontevedra Carmela Silva e o presidente da CIM Alto Minho José María Costa asinaron ante notario o convenio de colaboración e os estatutos da nova entidade pública nun acto no que estiveron presentes o secretario xeral de Coordinación Territorial do Ministerio de Presidencia do Goberno do Estado, Juan Ignacio Romero; o director xeral de Relacións Exteriores e coa Unión Europea da Xunta de Galicia, Jesús Gamallo; a vicepresidenta da CCDR-N Ester Gomes e o deputado de Cooperación Transfronteiriza da Deputación, Uxío Benítez, como impulsor da nova agrupación.
Todos os presentes na cerimonia pública de constitución da AECT coincidiron en sinalar que se trata dun día “histórico” para o territorio da fronteira do Miño, xa que a agrupación permitirá desenvolver socioeconomicamente a zona e mellorar as condicións de vida da súa cidadanía. A presidenta Carmela Silva salientou, de feito, que a creación da nova agrupación de cooperación europea é un instrumento para “respostar aos retos do século XXI que obrigan a rachar coas fronteiras e a unir persoas e os seus intereses políticos, sociais, económicos e desenvolvemento”.
Silva destacou que o espazo que abrangue a AECT é “extraordinario” e que agora toca convertelo “nun espazo do que a xente estea orgullosa facendo que sexa un espazo de referencia”. A presidenta finalizou mostrándose orgullosa polo feito de ser ela quen asinase a constitución da agrupación “xa que non é habitual que sexan mulleres as que asinen días históricos”, e tamén lembrou, cunha camelia do cultivar ‘Rosalía de Castro’ na man, que o día foi dobremente especial por coincidir coa xornada “na que en Galiza reivindicamos a Rosalía de Castro”.
Pola súa parte, o deputado de Cooperación Transfronteiriza Uxío Benítez insistiu en que o foi un día especial “para os que levamos o río Miño no corazón, porque ten que voltar a ser o centro do que nos une”. O nacionalista destacou que o territorio da fronteira “ten que acreditar en si mesmo porque é o centro dunha área cunha forte dinamización económica”, lembrando que está no medio do eixo Vigo-Oporto (con 3,5 millóns de habitantes) e reúne o 47% dos fluxos de vehículos lixeiros entre España e Portugal.
O impulsor da AECT destacou que 350 anos despois do tratado de Lisboa (de 1668) que finalizou coa guerra entre España e Portugal marcando a paz e as fronteiras “hoxe nace un instrumento para derrubalas, un instrumento xurídico estable que impulsará o desenvolvemento do territorio e estará ao servizo da cooperación urbana, dará poder de decisión aos territorios e permitirá acceso aos fondos europeos”, indicou, lembrando que en breve se abrirá unha nova convocatoria do POCTEP.
Por último, Benítez quixo lembrar que un dos obxectivos princpais da AECT será crear unha marca transfronteiriza para o río Miño que sexa máis competitiva e teña recoñecemento internacional. “Nun mundo global non podemos xestionar o turismo dende un só concello”, afirmou.
Apoio da Xunta de Galicia
Pola súa banda, o director xeral de Relacións Exteriores, Jesús Gamallo, quixo transmitir aos asistentes ao acto de constitución da AECT “o compromiso da Xunta e do presidente Feijóo” e o seu agradecemento pola constitución da nova agrupación, “xa que para nós é moi importante aumentar as estruturas que fagan na práctica a cooperación transfronteiriza”.
Gamallo salientou que a Xunta ten “un plan” de cooperación baseado en tres eixos. O primeiro, as infraestructuras, apostando polo corredor Atlántico e o tren Vigo-Porto, do que dixo, “agardamos que en 2019 poidamos unir ambas cidades en hora e media” para estruturar o territorio e potenciar os usos turísticos. O director xeral tamén destacou “a aposta pola innovación e o traballo pola demografía e o envellecemento activo co apoio dos fondos europeos”.  “Dende a Xunta de Galicia estamos á disposición desta nova AECT, xa que todo o traballo conxunto suma”, dixo, para instar tamén ao estado central a destinar máis fondos á cooperación.
Finalmente, o secretario xeral de Coordinación Territorial do Ministerio de Presidencia, Juan Ignacio Romero, lembrou que o seu departamento foi o que autorizou a nova AECT e destacou o seu agradecemento por poder coñecer de primeira man dende o “Goberno de España” o traballo de cooperación que existe no territorio do Miño. “A nova AECT é un reto, posto que está nun ámbito territorial que, cos meus anos de experiencia en cooperación, nunca tiña visto tanto polo volume de poboación como pola trascendencia do territorio. Todos debemos traballar nesta mesma liña de cooperación, e por iso os meus mellores desexos aos fundadores”, finalizou.
Pola parte portuguesa, salientaron tamén os beneficios futuros da AECT o presidente da CIM Alto Minho, o presidente de Uniminho, e a vicepresidenta da CCDR-N, Ester Gomes, quen ao igual que Carmela Silva se parabenizou por que fose unha muller, tamén, a que pechase as intervencións dun día histórico para o territorio do Miño.
Asemblea e nomeamento de presidente
Unha vez que este pasado sábado se asinou oficialmente o nacemento da Agrupación Europea do territorio do Miño coa sinatura do convenio e os seus estatutos polos seus dous principais socios (Deputación de Pontevedra e CIM Alto Minho) reunirase a asemblea xeral da AECT o próximo mes para elixir presidente.
Cando xa se coñeza o nome do máximo dirixente concretaranse as vindeiras accións e proxectos, así como o traballo a realizar para acadar novos fondos europeos, xa que a vindeira convocatoria do POCTEP está próxima.
Hai que lembrar que os dous socios principais da AECT son a Deputación de Pontevedra e a CIM Alto Minho, entes baixo os que se reúnen 16 concellos pontevedreses (A Guarda, O Rosal, Oia, Tomiño, Tui, O Porriño, Salceda de Caselas, Salvaterra, Ponteareas, As Neves, Mondariz, Mondariz Balneario, Arbo, Crecente, A Cañiza e Covelo) e outros dez do Norte de Portugal.
Xoves, 1 de febreiro de 2018
A Agrupación de Cooperación Transfronteiriza ‘Río Miño’ recibe a súa autorización definitiva
A nova Agrupación Europea de Cooperación Territorial (AECT) Río Minho, que reúne á Deputación de Pontevedra e aos 16 concellos do Baixo Miño e Condado-Paradanta xunto coa CIM Alto Minho e dez câmaras do Norte de Portugal, acaba de obter a autorización que faltaba para o seu nacemento oficial. Este novo organismo servirá de ferramenta para a cohesión económica, social e territorial do contorno do Río Miño e, de xeito particular, para solicitar fondos europeos para proxectos conxuntos.
O deputado Uxío Benítez, impulsor da nova asociación, explicou que a CIM Alto Minho acaba de recibir o visto bo do Secretario de Estado do Desenvolvimento e Coesão da República Portuguesa para participar no proxecto, o que dá vía libre á súa constitución formal, xa que a autorización do Ministerio de Presidencia e para as Adminsitracións Territoriais pola parte española chegou á Deputación o pasado ano. A futuro, o paso que resta para formalizar a AECT de xeito definitiva será inminente, xa que no vindeiro mes de febreiro se celebrará a sinatura do acordo entre Deputación e CIM Alto Minho (os dous socios principais) e asinaranse os estatutos ante notario.
Segundo explicou Benítez, a aprobación da AECT por parte de Portugal supón un paso adiante agardado dende hai meses. Subliñou a súa satisfacción e asegurou que existe un interese real para poñer en marcha de xeito inmediato o novo organismo de cooperación galego-portugués logo de ter feito durante os últimos anos “un traballo de consenso que frutificará na AECT e que permitirá dinamizar todo o territorio do Miño e 'borrar' a fronteira".
Hai que lembrar que os concellos de Pontevedra están a apostar dende hai tempo por aproveitar sinerxias comúns co Norte de Portugal, e a nova AECT Río Miño permitirá traballar de xeito conxunto con máis facilidade: será unha entidade con personalidade xurídica que permitirá optar e xestionar fondos europeos de xeito máis áxil que ata o de agora, promover e organizar accións de cooperación do territorio de forma directa, así como servir de foro estable sobre o río Miño, no que a día de hoxe están implicadas moitas administracións.
A nova AECT estará formada por unha asemblea e un órgano executivo. A dirección será un organismo unipersoal que ocuparán representantes de Pontevedra e Portugal rotatorio cada dous anos, ao igual que ocorrerá coa vicedirección. Tamén haberá un Consello Coordinador, formado por membros das dúas partes, que será o encargado da asesorar á dirección e da xestión do día a día. Finalmente, haberá un Consello Consultivo aberto no que se organizarán foros específicos nos que poderán participar expertos en diferentes materias segundo as necesidades, así como outros representantes do veciños da zona.
Os dous socios principais da AECT serán a Deputación de Pontevedra e a CIM Alto Minho, entes baixo os que se reúnen 16 concellos pontevedreses (A Guarda, O Rosal, Oia, Tomiño, Tui, O Porriño, Salceda de Caselas, Salvaterra, Ponteareas, As Neves, Mondariz, Mondariz Balneario, Arbo, Crecente, A Cañiza e Covelo) e outros dez do Norte de Portugal. En total abránguense 3.312 quilómetros cadrados de territorio e 375.995 habitantes.
O BNG fai un chamanento os veciños do Baixo Miño para que secunden a manifestación en defensa da sanidade pública do 4 de febreiro
Derivacións obrigatorias á sanidade privada con represalias se a doente reivindica o seu dereito a ser atendida na pública, prazos de atención que non se cumpren, listas de espera mesmo na atención primaria, saturación e pouco persoal nos hospitais e os PAC como grandes esquecidos do sistema de saúde.
“Ten que haber un cambio de 180 grados”, reclamou o responsábel comarcal do BNG no Baixo Miño, pero para frear as leis privatizadoras e os recortes do PP “é preciso unha gran mobilización social, que a cidadanía responda nas rúas ante os golpes de estado de Feijóo nos despachos e no DOG en contra da sanidade pública”, demandou.
O sistema sanitario galego está infectado por un virus perigoso que nace no laboratorio privatizador do PP e que está inxectando Nuñéz Feijóo ao sistema sanitario, poñendo en risco a vida e a saúde das persoas. E fronte a esta situación a mellor vacina é mobilizarnos o vindeiro domingo nunha grande manifestación en defensa da sanidade pública , dos hospitais comarcais e dos centros de saúde locais.
Estas cifras son só  a punta do iceberg porque hai milleiros de persoas que non teñen cita simplemente porque as axendas están pechadas. E mentres a pública soporta recortes, Feijóo reforza á privada cun sistema continuado de derivacións, -86 pacientes cada día-, “síntoma de como se fai negocio a costa da saúde”.
Desde 2009, Galiza perdeu 3.000 profesionais sanitarios, elimináronse 700 camas nos hospitais, houbo un recorte continuado do investimento, -en particular na atención primaria porta de entrada ao sistema sanitario cun recorte acumulado de 2.000M€-,  que en 2018 recibe un 15% menos de recursos dos que había en 2009.
“Desde o BNG non queremos un país con persoas de primeira e persoas de segunda en función dos seus recursos para acceder a unha sanidade de calidade”, salientou Laureano Muíños, por iso, o 4 de febreiro é preciso saír a rúa  e secundar a manifestación nacional, convocada pola Plataforma SOS Sanidade Pública,  que terá lugar ás 12h  desde a alameda de Compostela para defender o sistema público de saúde, concluíu.
*Autobuses desde o Baixo Miño con paradas na Guarda, O Rosal, Tomiño e Tui. Tarifa por persoa: 5€, aǵas desempregadxs de balde. Reserva prazas no: 616090632/baixominho0bng.gal
Mércores, 24 de xaneiro de 2018
Aberto o prazo para participar na ruta ornitolóxica polo Esteiro do Miño e a Foz da Ramallosa, enmarcada no programa da deputación “Voando nas Rías Baixas”
No marco da campaña “Voando nas Rías Baixas”, as rutas ornitolóxicas da Deputación de Pontevedra en colaboración con SEO BIRDLIFE que comezaron a pasada fin de semana no Complexo Intermareal Umia-O Grove, o esteiro do Río Miño e a foz da Ramallosa serán os protagonistas da segunda ruta gratuíta guiada o vindeiro 4 de febreiro. Deste xeito, as persoas interesadas en participar na segunda ruta do programa poderán presentar a súa solicitude desde hoxe mesmo ata o xoves, 1 de febreiro, a través da páxina web www.depo.gal ou ben dos rexistros da Deputación de Pontevedra en Pontevedra e Vigo.
A ruta polo esteiro do Río Miño e a foz da Ramallosa, que terá lugar o domingo 4 de febreiro, coincide cos actos de celebración do Día Mundial das Zonas Húmidas polo que o persoal especializado de SEO BIRDLIFE, que guiará a ruta e facilitará material para poder avistar as diferentes aves, tamén achegará información sobre a importancia das zonas húmidas para o ser humano e para a natureza en xeral.
O esteiro do Río Miño e a foz da Ramallosa trátanse de zonas cunha grande variedade de hábitats. Así, falamos de zonas especiais de conservación e zonas de especial protección para as aves e nelas acóllense milleiros de aves de invernada ou que empregan o espazo no seu tránsito cara o Sur. Así, podemos atopar limícolas como mazaricos, biluricos, pilros ou avefrías como patos, garzas, mergullóns ou pentumeiros. Tamén se poden ver aves rapaces, entre as que destacan a gatafornela, o lagarteiro cincente e a aguia peixeira, podendo observar a súa espectacular forma de pesca.
Xunto á ruta polo esteiro do Río Miño e a foz da Ramallosa,  conforman “Voando nas Rías Baixas” a visita guiada ao Complexo Intermareal Umia-O Grove (que tivo lugar a pasada fin de semana) e ás Brañas de Xestoso (en maio de 2018). A campaña forma parte das actuacións enmarcadas no Plan Estratéxico de Turismo, presentado hai unha semanas xa que se trata dunha oportunidade de diversificar o turismo na provincia de Pontevedra ao tempo que sensibilizamos á cidadanía local sobre a necesidade de preservar estes espazos protexidos.
Cada unha das rutas ornitolóxicas do programa da Deputación de Pontevedra “Voando nas Rías Baixas” conta con prazas limitadas, xa que o grupo non poderá exceder de trinta persoas ao tratarse dunha actividade que non pretende ocasionar impacto ambiental sobre estas zonas protexidas.
A Deputación de Pontevedra está a apostar polo turismo ornitolóxico como unha nova modalidade para coñecer a provincia. Deste xeito, xunto con estas novas rutas, a institución provincial patrocinou no 2017 o documental “España, la tierra prometida” na que as Rías Baixas protagonizaron tres dos catro capítulos que o conforman.
Mércores, 20 de decembro de 2017
Arranca a Elaboración da Estratexia de Cooperación Intelixente para o Río Miño Transfronteirizo
A elaboración da Estratexia de Cooperación Intelixente para o Río Miño Transfronteirizo está xa en marcha. Este xoves finalizarán as primeiras xuntanzas de traballo entre a equipa técnica redactora e os alcaldes dos concellos galegos e portugueses do Minho que participan no programa europeo e, ademais,  xa está previsto que no primeiro trimestre de 2018 se celebre o Primeiro Foro Transfronteirizo con científicos das seis universidades da Eurorrexión para presentar unha análise-diagnose sobre as necesidades e potencialidades do territorio.
As xuntanzas entre municipios veciños da ‘raia’ (Tomiño-Cerveira, Tui-Valença, As Neves-Salvaterra-Monçao, A Guarda-O Rosal-Caminha e Arbo-Crecente-Melgaço) comezaron a principios deste mes. Celebráronse cinco encontros aos que acudiron os máximos responsables municipais para discutir os aspectos máis sobranceiros da cooperación entre vilas limítrofes e as estratexias conxuntas que deben articularse co fin de que a cooperación se converta nun motor de desenvolvemento do territorio do Miño Transfronteirizo. Só queda un encontro por realizar, que será o deste xoves en Melgaço entre representantes desta cámara portuguesa e dos municipios de Arbo e Crecente.
Por outra banda, no primeiro trimestre do ano entrante realizarase o Primeiro Foro Transfronterizo do Río Miño, onde a equipa técnica, formada por científicos cinco das seis das universidades da Eurorexión (Vigo, Porto, Santiago de Compostela, Minho e A Coruña) coordenados polo Centro de Estudos Eurorexionais (CEER) presentará a análise-diagnóstico sobre o territorio do Miño Transfronterizo.
Unha vez se finalice a Estratexia de Cooperación Intelixente para o Miño será a primeira vez que este territorio conxunto galego e portugués conte cun estudo en profundidade das súas fortalezas, debilidades e complementariedades con vistas ao deseño de desenvolvemento estratéxico que permita poñer en valor os seus recursos comúns a través da cooperación transfronteiriza.
A Estratexia de Cooperación Intelixente pretende ser un programa de actuación para as vindeiras décadas orientada cara un novo marco financeiro europeo ‘post-2020’ impulsada pola Deputación de Pontevecra no territorio do Miño pontevedrés e pola Comunidade Intermunicipal Do Alto Minho portugués (CIM Alto Minho) a través da Agrupación de Cooperación Territorial Río Miño (AECT) que está en proceso de constitución.
Ambas iniciativas, a creación da AECT e da Estratexia, foron acordadas pola Deputación e a CIM Alto o pasado na Declaración de Tui, onde se acordou un marco de colaboración permanente entre ambas entidades locais de Galiza e Portugal para a fronteira común definida polo Río Miño. As iniciativas de cooperación gozan dun 75% de financiamento dos fondos europeos do INTERREG V-A / POCTEP.
Que é a estratexia do Rio Miño transfronteirizo?
A Estratexia do Río Miño Transfronteirizo pretende ser un d- desenvolver uma agenda estratégica numa lógica de documento orientador das politicasocumento de orientación das políticas públicas depúblicas de financiamento desta região transfronteiriça; financiamento da área transfronteiriza orientado e integrado nunha perspectiva de valoración económica e sustentável dos recursos, tendo como elo agregador a zona fronteiriça do rio Minho;e uso económico e sustentable dos recursos do río internacional. Trátase dun - apoiar e garantir o macro enquadramento e apoiar à preparação de candidaturas aos distintosinstrumento para apoiar a preparación de solicitudes candidatas a instrumentos de financiamento orientados às regiões de fronteira;financiamentos para rexións fronteirizas e identifica proxectos  ‘áncora’ de desenvolvemento do territorio, desenvolve un plan de acción e implementa un proceso capaz de involucrar a actores públicos e privados (axentes económicos e sociais presentes no territorio).
Martes, 19 de decembro de 2017
O goberno da Deputación pon a disposición dos concellos da comarca do Baixo Miño preto de 7 millóns de euros co plan concellos 2018-2019
Os concellos da comarca do Baixo Miño disporán o próximo ano, a través do Plan Concellos bianual 2018-2019, a cantidade de 6.953.242,76 euros, o que supón case 3 millóns de euros sobre as cifras que percibiron da Deputación de Pontevedra no marco do Plan 2017. En concreto, co novo Plan, os concellos da comarca terán a súa disposición un 75,77 por ciento máis que este ano 2017: A Guarda recibirá 1.348.813,2 euros; Oia percibirá 757.063,55 euros, O Rosal 969.267,6 euros; Tomiño 2.108.461,25 euros, e Tui 1.769.637,16 euros.
Na inversión na provincia, cualificada de histórica tanto pola presidenta Carmela Silva como polo vicepresidente César Mosquera, supón un 75 por cento máis de cartos que no 2017. “É unha revolución, a maior inxección de cartos aos concellos en toda a historia da Deputación de Pontevedra”, dixo Carmela Silva coincidindo con Mosquera quen destacou que “nunca houbo nin a metade dos recursos para os concellos dende a Deputación, nin sequera contando con fondos europeos ou doutras administracións. Cumprimos o noso compromiso de facer un esforzo extraordinario para dotar aos concellos dos máximos recursos”.
Como recordou a presidenta provincial, “este ano introducimos o carácter bianual por mor da vaga de lumes sufrida en outubro do 2017, co obxectivo de dar resposta ás necesidades dos concellos, reforzar a súa autonomía e responsabilidade, ademais de facilitar a mellora da planificación da actividade por parte das administracións municipais”. Deste xeito, serán subvencionables a recuperación de infraestruturas, equipamentos e outros bens de titularidade municipal con danos causados polos lumes.
Por outra banda, segundo esplicaron desdee a institución provincial, o Plan Concellos respecta a autonomía local, permitindo que sexan os concellos os que decidan as actividades que subvencionan coas achegas provinciais e as súas prioridades.
A distribución dos recursos entre os concellos responde a criterios obxectivos e transparentes, baseados na poboación, superficie, núcleos de poboación e densidade.
Reparto Plan Concellos 2018-2019
Total Liña 1 Plan 2019
% Incremento 18-19 Sobre 2017
Sábado, 16 de decembro de 2017
O DOG publicará antes de que remate este mes de decembro a nova convocatoria das axudas do Leader para o agro galego
Antes de que remate este mes de decembro publicarase no Diario Oficial de Galicia a nova convocatoria das axudas da medida Leader para dinamizar o agro galego. Así o anunciou a conselleira do Medio Rural, Ángeles Vázquez, durante a súa visita a varios proxectos beneficiarios destas achegas que xestiona o Grupo de Desenvolvemento Rural (GDR) Baixo Miño.
A titular de Medio Rural explicou que o seu departamento destinará algo máis de 17,5 millóns de euros no bienio 2018-2019 a financiar estas axudas. Os fondos distribuiranse entre os 24 grupos de desenvolvemento rural repartidos polo territorio da Comunidade, que son os encargados de aprobar e apoiar os proxectos tanto de carácter produtivo como non produtivo.
Neste percorrido, Ángeles Vázquez coñeceu tres iniciativas xestionadas polo GDR 14 Baixo Miño. Por un lado, a ampliación e expansión da empresa alimentaria “La Torta”, do Porriño, visita na que estivo acompañada polo delegado da Xunta en Vigo, Ignacio López-Chaves. Por outra banda, a mellora da eficiencia enerxética e hídrica mediante rego por goteo en explotación de maceiras e aguacates de “Vivaz Plant”, no Rosal e, por último, a adquisición de vehículos adaptados para discapacitados vinculados ao centro “Vontade”, en Tomiño.
A conselleira destacou que todos estes proxectos contribúen a facer un rural vivo e dinámico e valorou o labor dos GDR, que –lembrou– xestionan os fondos Leader cun enfoque de abaixo cara arriba, integrando aos poderes públicos e á sociedade civil no deseño e aplicación das políticas de desenvolvemento do agro.
O grupo de desenvolvemento rural Baixo Miño aglutina 13 concellos, cun total de 766 quilómetros cadrados de superficie e unha poboación de 142.832 habitantes. No período 2017-2018 xestionou preto de 700.000 euros para un total de 11 proxectos, entre eles os que hoxe visitou a conselleira.
No conxunto de Pontevedra, os cinco GDR do territorio provincial apoiaron 68 iniciativas na mesma anualidade, cun importe das axudas que superou lixeiramente os catro millóns de euros. Estes grupos son Condado-Paradanta, Pontevedra-Morrazo, Pontevedra Norte e Salnés-Ulla-Umia, ademais do xa referido de Baixo Miño.
Mércores, 22 de novembro de 2017
La Guardia Civil desmantela un grupo criminal responsable de una treintena de robos en viviendas en el sur de la provincia y norte de Portugal
La Guardia Civil detuvo la pasada semana a tres personas en las localidades de Tomiño y Salceda de Caselas, integrantes de un grupo criminal dedicado a la comisión de robos con fuerza en el interior de viviendas habitadas.
La investigación denominada policialmente “CATALPA”, llevada a cabo por el Grupo de Patrimonio de la Unidad Orgánica de la Policía Judicial de la Comandancia de la Guardia Civil de Pontevedra, tutelada por el Juzgado de 1ª Instancia e Instrucción Nº1 de Tui y la Fiscalía de Vigo, se inició el pasado mes de junio tras detectar un importante incremento en la comisión de robos con fuerza en el interior de viviendas en la zona sur de la provincia de Pontevedra,  los cuales seguían  una misma pauta de comisión.
Como resultado de la investigación y la práctica de los registros domiciliarios, han sido esclarecidos por el momento 27 hechos delictivos: 21 de ellos cometidos en las localidades de Tomiño, Tui, O Porriño, Mos, Salceda de Caselas, y Ponteareas y los 6 restantes en la zona de Valença do Miño (Portugal).
El análisis de la información recabada en cada uno de los hechos delictivos permitió elaborar el perfil de los autores y establecer una línea de investigación que posibilitó identificar a los integrantes de un grupo criminal, que se asentaba en la localidad de Mos; si bien, el cabecilla del grupo residía en la localidad de Valença do Miño (Portugal) huido de la justicia debido a las requisitorias judiciales que tenía en vigor.
Se pudo comprobar como los investigados obtenían información sobre las viviendas que resultaban más idóneas para su posterior asalto. Para ello hacían un exhaustivo reconocimiento durante varios días de las zonas donde se encontraban éstas y se fijaban, especialmente, en viviendas unifamiliares alejadas de núcleos de población.
Tras dicho reconocimiento, seleccionaban las viviendas que por su aspecto exterior hacían sospechar que pudiera haber objetos de valor en su interior, comprobando, a continuación, si se encontraban habitadas y, en caso positivo, las horas en las que no se encontraba nadie en su interior. Para ello realizaban las observaciones durante la tarde y posteriormente en horas próximas al anochecer, pudiendo ver en cuáles de las viviendas seleccionadas había luz en el interior.
Una vez seleccionadas las viviendas, los autores accedían a su interior mediante el forzamiento de alguna ventana o puerta de acceso, procediendo al registro íntegro del inmueble y, aunque sustraían todo tipo de objetos, se fijaban especialmente en las joyas de oro y el dinero en metálico, además de herramientas, electrodomésticos, televisores, dispositivos electrónicos (tales como ordenadores, tablets, teléfonos móviles).
Una vez cometido el robo, trasladaban los efectos a sus domicilios para darles salida posteriormente a través de diversos canales; bien a través de receptadores habituales, bien directamente a través de páginas web, aplicaciones móviles y grupos de venta de redes sociales. De igual modo se ha podido comprobar cómo, en ocasiones, los autores escondían el botín en una zona boscosa próxima a la vivienda asaltada; procediendo a su recogida por parte de otros miembros del grupo en días posteriores, para eliminar la posibilidad de que dichas personas fueran identificadas con objetos procedentes del robo en caso de un posible control policial.
Con ocasión de la actividad operativa realizada por los investigadores, se pudo comprobar que la actividad delictiva del grupo en las últimas fechas era desmedida, llegando a cometer en la misma semana hasta 4 hechos delictivos, lo cual ha precipitado la detención de los mismos.
Por parte del Juzgado que entiende del asunto fue remitida al Tribunal de Vilanova de Cerveira (Portugal), una “Comisión Rogatoria” solicitando auxilio judicial para la práctica de la diligencia de entrada y registro en el domicilio del principal investigado, sito en la localidad de Vila Mea de Valença do Miño (Portugal), siendo autorizada dicha diligencia por el citado Tribunal.
Tras la detención de las personas investigadas, se realizaron 3 registros domiciliarios, dos de ellos en las localidades de Mos y el otro en la localidad portuguesa de Vila Mea de Valença do Miño.  Este último registro se llevó a cabo conjuntamente por la Guardia Nacional Republicana de Valença do Miño y agentes de la Unidad Orgánica de la Policía Judicial de la Comandancia de Pontevedra.
Como resultado de los citados registros domiciliarios fueron  intervenidos multitud de efectos procedentes de los hechos investigados, tales como numerosos electrodomésticos, diversas herramientas, gran cantidad de maquinaria (compresores, cortasetos, desbrozadoras, motosierras, cortacésped, taladros, amoladoras, hidrolimpiadoras), televisores, ordenadores, teléfonos móviles, restos de una motocicleta y un arma de fuego (escopeta sustraída en una vivienda en Salceda de Caselas), los cuales tras un primer análisis se ha podido comprobar que proceden de los hechos delictivos investigados.
Cabe destacar que a lo largo de la investigación, se ha establecido un marco de cooperación policial entre los investigadores de la Guardia Civil y el Núcleo de Investigación Criminal de la Guarda Nacional Republicana de Valença do Miño, lo cual ha posibilitado que desde el inicio de la investigación fueran recuperados numerosos efectos  que se encontraban en el país vecino, procedentes de los hechos cometidos en nuestro país, los cuales una vez reconocidos le han sido devueltos a sus titulares.
Sábado, 21 de outubro de 2017
A Xunta de Goberno da Deputación aproba máis de 250.000 euros para A Guarda e O Rosal ao abeiro do “Plan Concellos”
A Xunta de Goberno da Deputación de Pontevedra aprobou dúas novas achegas para os concellos da Guarda e do Rosal dentro da Liña 1 do “Plan Concellos 2017”, que supoñen un total de 252.261,56 euros.
No caso da Guarda, a institución provincial destina 100.000 euros para o proxecto de execución de recuperación de espazos e mellora da mobilidade peonil na Rúa Concepción Arenal. En total, con esta aprobación, o concello da Guarda xa recibiu 757.121,37 euros dos 765.965,35 euros que lle corresponden este ano, é dicir, o 98,8 por cento do total do Plan Concellos destinado a esta vila do Baixo Miño.
Pola súa banda, O Rosal recibirá 152.261,56 euros para o tratamento de augas no depósito de Martín. Con esta aprobación, a Deputación de Pontevedra xa achegou ao Rosal 549.659,61 dos 556.355,34 euros que lle corresponden este ano, é dicir, xa ten aprobado tamén o 98,8 por cento do total do plan.
Martes, 29 de agosto de 2017
ADAVAS Baixo Miño abre o prazo para inscribirse no obradoiro “Socializándose coas redes: Facebook, Twitter, Blogs”  da Deputación de Pontevedra
ADAVAS Baixo Miño abriu o prazo para inscribirse neste obradoiro que será os martes e xoves de 17.00 a 19:30 horas, do  14 de setembro ao 2 de novembro, nas instalacións da Asoc. VONTADE Lugar A Rocha 19,  en Tomiño. O obradoiro forma parte do programa Conectadas da Deputación de Pontevedra, cunha duración de 35 horas e un custo total de 6 €.
As inscricións poden realizarse a través do teléfono da asociación 659 232 358 ou a través do formulario  accesible desde a páxina de ADAVAS Baixo Miño  adavas.websenfemenino.com
Ana Vicente, presidenta da asociación ADAVAS, asegura que este programa permitirá  “familiarizarse co manexo das redes sociais que están a cambiar o mundo e a nosa forma de relacionarnos, tanto a nivel persoal como social e laboral; así como a integración das TIC nos procesos de procura e mantemento do emprego das mulleres e coas emprendedoras e empresarias para que as súas empresas sexan máis competitivas”. Ademais, engade Ana Vicente, “as redes sociais e o manexo dos blogs son claves para  sensibilizar achega dá igualdade de oportunidades entre mulleres e homes e desenvolver un cibervoluntariado en prol dá igualdade e ou bo trato, labor na que a nosa asociación está especialmente involucrada”.
“Desde ADAVAS quérese agradecer especialmente á Asociación VONTADE que cedese tan xenerosamente as súas instalacións para que poida realizarse o obradoiro” indica a súa presidenta.
O Programa  "Conectadas 2016" da Diputación de Pontevedra pretende potenciar a participación e promoción das mulleres, mellorar a súa formación básica e favorecer as relacións interpersoais en igualdade, así como o intercambio de experiencias. Faino mediante accións formativas e coa incorporación de maneira transversal dos principios de igualdade, corresponsabilidade e conciliación nos distintos eidos persoal, laboral e familiar. Ademais, tamén pretende contribuír á mellora da empregabilidade das mulleres e o seu mantemento no mercado de traballo, reducindo a brecha dixital mediante o emprego da información e as novas tecnoloxías.
Es preciso un mínimo de 15 persoas participantes, organizándose en grupos de entre 20 e 25 persoas como máximo e con preferencia ás mulleres. Só un 25% das prazas se reservan para homes.
Xoves, 20 de xullo de 2017
O BNG do Baixo Miño estará na manifestación do día da Patria Galega
O BNG presenta no Baixo Miño a celebración do Día da Patria baixo o lema "Galiza, a nación que compartimos" para simbolizar a aposta por un novo país, inclusivo e beneficioso para todos e todas.
“O 25 de Xullo é a festa de todos os galegos e galegas, nesta nación que compartimos”, recalca Laureano Muíños, responsábel comarcal do BNG.
Xunto con esta mensaxe de inclusión, o BNG tamén ten como gran obxectivo converter a celebración do Día da Patria nunha gran mobilización social en contra da discriminación e do agravio que padece o País e en defensa dos nosos intereses.
Desde o BNG apóstase por unha mobilización na que os veciñas asuman o protagonismo nun momento no que o Goberno galego está desaparecido e cun Feijóo cómplice necesario da discriminación.
“Pretendemos que se mobilice toda a sociedade, e, para iso estamos traballando con todos os colectivos, asociacións e con todas aquelas persoas que senten este país”, conclúe Laureano.
Banda sonora do Día da Patria
O BNG lanzou un tema musical a modo de banda sonora do Día da Patria, que nesta primeira edición ten como artistas protagonistas aos músicos Caxade e Mini, nunha proposta que leva por título Estamos todas canda a ti que xa está a circular polas redes sociais.
Autobuses desde o Baixo Miño
Para facilitar o traslado a Compostela, desde o BNG disporá de transporte colectivo, autobuses, con saídas o dia 25 de xullo ás 09:30 da Alameda da Guarda facendo paradas polo Baixo Miño. Cómpre reservar praza no  616090632/ baixominho@bng.gal.
Sábado, 15 de xullo de 2017
As OMIX do Baixo Miño, Porriño, Salceda e o Espazo xove de Tui convocan o XI Certame Fotográfico Viaxando
Organizado polas Oficinas Municipais de Información Xuvenil da Guarda, O Rosal, Tomiño, Gondomar, Salceda de Caselas, Baiona, O Porriño e o Espazo Xove de Tui, convócase o XI Certame Fotográfico Viaxando, no que poderán participar mozos de entre 12 e 35 anos que presenten fotografías orixinais que teñan como temática o título do certame “Viaxando”.
As fotografías poden ser en branco e negro ou a cor, presentándose en papel fotográfico cun tamaño de 20 X 30 e pegadas sobre unha cartolina negra de tamaño DIN A3. Cada participante pode presentar unha única imaxe, que terá que ser orixinal e inédita.
A fotografía levará no dorso o pseudónimo do autor e, de ser o caso, o título da fotografía, entregándose acompañada dun sobre pechado dentro do que se deberá incluir o nome e apelidos do autor, o enderezo, teléfono e fotocopia do DNI. No exterior do sobre debe figurar o pseudónimo do fotógrafo.
As imaxes poderán presentarse nas instalacións de calquera das entidades organizadoras ata o 22 de setembro, data na que remata o prazo. O gañador do certame terá como premio unha tablet. Con todas as fotografías participantes farase, como xa é costume, unha exposición itinerante.
Mércores, 12 de xullo de 2017
ADAVAS  propone a todos los concellos del Baixo Miño  la creación de Consejos de las Mujeres Municipales
ADAVAS - Asociación de Asistencia a Víctimas de Agresiones Sexuales y Violencia de Género -  tiene también entre sus objetivos, como señala su presidenta Ana Vicente “promocionar el desarrollo de cualquier actividad encaminada a la igualdad de oportunidades entre mujeres y hombres, y promover la participación y la presencia de las mujeres en la vida política, económica, cultural y social.”
ADAVAS ha presentado a la consideración de los grupos políticos de los  Concellos de A Guarda, O Rosal, Oia, Tomiño y Tui  una propuesta para que eleven una moción al Pleno y en su caso aprueben, el inicio de los trabajos para constituir  Consejos de las Mujeres Municipales en cada Concello.
Consejos Municipales de las Mujeres y Planes de Igualdad de Oportunidades
Los Consejos Municipales de las Mujeres son un órgano de participación de las mujeres en el ámbito local, que tienen  que velar por las condiciones que posibilitan la igualdad efectiva entre hombres y mujeres y la plena participación de las mujeres en la vida ciudadana, política, económica, social y cultural, logrando la incorporación de la perspectiva de género en las políticas municipales y que la voz de las baixomiñesas sea escuchada y tenida en cuenta.
Tal y como establece la FEMP a creación de estos Consejos son fundamentales como órganos de consulta y asesoramiento en política local de igualdad,  así como de asociaciones de mujeres que desarrollen su actividad en el marco de la política local de igualdad, de modo que sirvan de canal para la participación activa y transparente de las mujeres en asuntos como la incorporación de la perspectiva de género en el diseño de los pueblos, en las políticas urbanas, la definición y ejecución del plan urbanístico o la organización del tiempo de su pueblo.
Además de ser organismos de representación, participación e interlocución entre el movimiento asociativo de mujeres y la administración local para la toma de decisiones sobre las políticas públicas destinadas a la consecución de la igualdad efectiva de mujeres y hombres en el ámbito local, los Consejos Municipales son claves para llegar a acuerdos en cuanto a la creación, seguimiento,  evaluación y elaboración de los sucesivos Planes de Igualdad de Oportunidades entre Mujeres y Hombres del Municipio, así como de las propuestas a tener en cuenta en la conformación de los presupuestos públicos, etc.
Para su presidenta Ana Vicente “ la creación de estos Consejos Municipales es una acción positiva fundamental para favorecer el empoderamiento de las mujeres y su participación en la vida pública.”
Consejos de las Mujeres de los Concellos do Baixo Miño
La puesta en marcha de los  Consejos  de las Mujeres para los Concellos de o Baixo Miño,  son esenciales para definir la elaboración (en aquellos concellos que aún no lo tienen), el desarrollo y el seguimiento del Plan de Igualdad de Oportunidades entre Mujeres y Hombres Municipales, es además una medida de escasos costes para el Presupuesto Municipal. Desde ADAVAS “nos comprometimos a trabajar codo a codo con el personal técnico municipal en la elaboración de un Reglamento que regule la implementación del Consejo, comprometiéndonos a hacerlo de manera altruista” afirma su presidenta Ana Vicente.
Las mociones ante los Concellos del Baixo Miño
ADAVAS ha propuesto a los respectivos Plenos de los Concellos de A Guarda, O Rosal, Oia, Tomiño y Tui  que inicien los trabajos de redacción de un Reglamento del Consejo Municipal de las Mujeres en cada Concello, y que para eso convoque reuniones con las asociaciones de mujeres del Municipio y del entorno.
“A aquellos concellos que no tienen un Plan de Igualdad aprobado  hemos propuesto también –señala Ana Vicente- iniciar los trabajos de elaboración de  Planes de Igualdad de Oportunidades entre Mujeres y Hombres del Municipio que sea fruto del trabajo colaborativo del Consejo de las Mujeres, de las asociaciones de mujeres, y otras organizaciones de acción , vecinal y vecinas y vecinos del municipio, de los representantes políticos, del personal técnico municipal, trabajos coordinados e impulsados por los propios concellos.”
Sábado, 8 de xullo de 2017
Tomiño, O Rosal e A Guarda “estudan” o sector do viveirismo, para convertelo na principal fonte de recursos das súas economías
Os Concellos de A Guarda, O Rosal e Tomiño traballaron de forma conxunta, coa colaboración de ICSEM SL (Instituto para o Crecemento Sostible da Empresa), na Diagnose e na elaboración dun Plan Estratéxico e Operativo do Sector do Viveirismo, que determine as liñas de traballo a desenvolver coa fin de resolver puntos críticos do sector na busca da mellora de súa competitividade. Estes estudios foron presentados esta semana, no Salón de Plenos do Concello de Tomiño, ante os alcaldes dos tres municipios promotores; membros de acuBam (Asociación de Viveiros do Baixo Miño), e outras empresas afíns.
O obxectivo do estudo é “impulsar o crecemento sostible e viable do sector, como estratexia de desenvolvemento local, social, económico e ambiental”, co fin último de mellorar a calidade de vida dos traballadores do sector. Un sector que conta con 140 empregados en empresas de planta ornamental e 70 de flor cortada (80% deles mulleres).
O documento, acordado e elaborado con apoio moi representativo das empresas que integran a cadea de valor dos sectores produtivos da planta e flor cortada da comarca, parte dunha diagnose pormenorizada das condicións nas que se atopa o sector, analizando situación económica, recursos materiais, loxísticos e humanos; sistema de traballo, produción, venta e distribución, perspectivas de crecemento e expansión, etc.
Na realización do plan participaron máis de 20 produtores dos tres concellos implicados no proxecto, cunha superficie cultivada dunhas 100 hectáreas, no caso da planta ornamental, e 7,5 ha. no da flor cortada.
Entre as debilidades atopadas, destaca o escaso investimento en temas de investigación aplicada ao sector; baixo nivel de profesionalización nos viveiros de menor tamaño, localización xeográfica illada e baixo nivel de innovación tecnolóxica.
No sector da flor, percibiuse tamén escasa colaboración a nivel produtivo e de comercialización, produto altamente perecedoiro, dependencia de pequenos produtores, baixa formación en xestión e comercio exterior.
As fortalezas detectadas veñen caracterizadas pola existencia dunha comercializadora de planta ornamental que agrupa o 70% da produción total da comarca; o asociacionismo representado por ACUBAM; a Mostra de Cultivos xa consolidada e a actitude dos produtores cara á formación e ao coñecemento das tendencias de mercado e consumo.
Por último, entre as principais ameazas, atópanse, segundo o diagnóstico do sector, o pouco atractivo que este ten para a poboación moza dos concellos, que percibe negativamente traballar en viveiros e a existencia de produtos procedentes de Portugal, con prezos máis competitivos.
O Plan Estratéxico e Operativo, en base ás debilidades, fortalezas, ameazas e oportunidades, determina as accións a emprender, a curto-medio prazo, as cales teñen que ver, fundamentalmente, cunha maior profesionalización do sector, unha competitividade baseada na innovación; unha maior colaboración sectorial e un posicionamento no mercado como sector produtivo innovador, sostible e responsable, nos planos social, económico e medioambiental.
Venres, 7 de xullo de 2017
Pistoletazo de saída para executar os proxectos financiados con fondos europeos no territorio do Miño
Os proxectos Visit Rio Minho para potenciar o turismo no territorio transfronteirizo do Miño e Smart Minho, que pretende crear un instrumento de cooperación estable para os concellos da fronteira da provincia de Pontevedra e norte de Portugal, veñen de recibir o seu “pistoletazo de saída”. A Deputación de Pontevedra xa aceptou oficialmente no Pleno da Corporación a subvención de tres millóns de euros para as dúas iniciativas, que están cofinanciadas polos fondos europeos do FEDER (ao 75%) dentro da primeira convocatoria de axudas do Programa de Cooperación Transfronteiriza España-Portugal (POCTEP) 2014-2020 INTERREG V A.
Este avance, que dará paso ao traballo de campo e á realización de actuacións concretas, foi anunciado pola presidenta provincial da Deputación e o deputado de Cooperación Transfronteiriza Uxío Benítez nun acto que se celebrou en Tui coa participación da CIM Alto Minho, representantes do CETMAR e dos concellos e das cámaras beneficiarios, entre outras autoridades. “Este é un novo paso no camiño. É importante porque marca a saída e dende a Deputación xa estamos a dar pasos cos equipos técnicos no análise do territorio, xa temos un cronograma de actuacións e tamén unha imaxe corporativa deseñada”, indicou Benítez.
O deputado explicou que o proxecto Smart Minho –que lidera a Deputación- é unha proposta inmaterial que ten un orzamento total de 942.022,47 euros (do que o 75% vén dos fondos FEDER) e pretende unha cooperación intelixente entre ambas partes do Miño. Ao abeiro desta iniciativa deberase propoñer unha estratexia de actuación para o territorio que rodea o río, crear a nova Agrupación Europea de Cooperación Transfronteiriza (AECT) como ferramenta xurídica institucional para actuar, e que demostrar a viabilidade do traballo en conxunto entre concellos pontevedreses e cámaras portuguesas a través de actuacións concretas de xeito ‘piloto’ no ámbito da cultura e a mobilidade (con proxectos sobre o patrimonio inmaterial en colaboración de Ponte nas Ondas, festivais de música transfronteirizos, foros culturais, e a posta en funcionamento da liña compartida de transporte público entre o eixo Vigo-Tui-Valença, entre outros).
Pola súa banda, o presidente da Câmara de Vila Nova de Cerveira explicou que o proxecto Visit Rio Minho acadou dous millóns de euros (75% financiado polo FEDER) e pretende poñer en valor os elementos naturais do Miño para atraer o turismo. Subliñou, neste sentido, a importancia de ter presenza en eventos tan importantes como Fitur ou BTL ou organizar visitas profesionais de ‘opinion makers’, así como crear un evento ecoturístico na zona ofertando experiencias de natureza, cultura, gastronomía e animación.
Unha vez presentadas as actuacións concretas que xa obtiveron fondos europeos para o Miño, tanto a presidenta da Deputación Carmela Silva, o deputado de Cooperación Transfronteiriza Uxío Benítez como o vicepresidente da CIM Alto Minho (socios nos proxectos) coincidiron en esixir que os fondos europeos do POCTEP se destinen realmente ás zonas de fronteira.
Silva sinalou que é fundamental que na vindeira estratexia de fondos europeos estea contemplado o desenvolvemento de territorios e poboacións de menos de 20.000 habitantes e, concretamente, do territorio do Miño. Neste sentido apostou por crear lobbies e “moverse en Bruxelas para estar presentes no Comité das Rexións e esixir as nosas demandas”, co fin de que o POCTEP destine o cen por cen dos seus fondos a territorios transfronteirizos. “O territorio do Miño ten un enorme futuro. É obriga das administracións que estea presente para recibir actuacións, e por iso tamén é fundamental que as comunidades autónomas, os gobernos centrais e Europa dean apoio ás infraestruturas de conexión. A saída sur do ferrocarril en Vigo, por exemplo, debe ser unha cuestión de primeira orde”, asegurou.
Pola súa banda, o deputado Uxìo Benítez instou aos alcaldes presentes a esixir tamén a Europa que os fondos do POCTEP queden na fronteira para compensar aos cidadáns que sufriron a separación administrativa directamente. “Queda moito por desfronteirizar”, subliñou, para convidar aos rexedores a elaborar unha nova candidatura á segunda convocatoria das axudas europeas, das que queda o 30% por repartir -probablemente antes de que finalice este ano 2017-. “Ten que ser unha candidatura consensuada, forte e atractiva para captar  os fondos. É o xusto porque debiamos ter recibido máis cartos aínda para o proxecto Visit Minho”, subliñou o nacionalista.
Pola súa banda, o vicepresidente da CIM Alto Minho, Jorge Mendes, destacou que os territorios de Galicia e o Norte de Portugal están cada vez máis integrados e socialmente unidos xa que os seus cidadáns “pasan a fronteira sen pensar que o é, con moita naturalidade”. Así, Mendes instou aos políticos a contribuír a esta unidade e defender os dereitos dos cidadáns, polo que criticou a determinadas administracións que, sen traballar con territorios transfronteirizos, optan a fondos do POCTEP en lugar de deixalos a organismos que pretenden potenciar áreas e poboacións administrativamente separadas.
No acto de presentación de Tui estiveron presentes tamén outros socios do proxecto (a Universidade de Vigo escusou a súa ausencia), como a representante do CETMAR Paula Rueda, quen explicou que a participación do Centro Tecnolóxico do Mar na iniciativa ‘Visit Minho’ supón un paso adiante na colaboración transfronteiriza para o propio centro, xa que antes traballara con universidades portuguesas, pero nunca con câmaras.
“Nós xa traballamos estudando o estuario do Miño, pero cando nos propuxeron que traballaramos nos 70 quilómetros entre Galicia e Portugal puxémonos mans á obra, porque hai que poñer os alicerces para que o Miño transfronteirizo sexa unha da zonas máis significativas de Europa”, dixo. Neste sentido, Rueda salientou que no percorrido pontevedrés do río hai dez espazos declarados como de interese natural tanto por cuestións biolóxicas como medioambientais e outros tantos susceptibles de ser recoñecidos como tales. “Este proxecto tenta converter un valor ambiental nun valor económico. Tentaremos que a ruralidade moderna dos núcleos que hai ao longo do río se convertan nunha singularidade que faga obrigada a súa visita sempre dende un punto de vista respectuoso, sustentable e de calidade, sen esquecer nunca que para recabar este turismo que é o que nos convén hai que ofrecer espazos de calidade e respectuosos consigo mesmos”, finalizou.
Entre outros representantes institucionais tamén estiveron no acto a alcaldesa de Tomiño e os alcaldes de As Neves, Salceda, Tui, A Guarda e Arbo, así como varios concelleiros e presidentes de cámaras lusas.
Martes, 4 de xullo de 2017
Nidia Arévalo critica a “incapacidade política” do Bipartito da Deputación para executar investimentos
Nidia Arévalo, voceira do PP na Deputación de Pontevedra, sinala que desde a chegada do Bipartito PSOE-BNG á Deputación de Pontevedra a comarca de Baixo Miño sae perdendo, e puxo como exemplo a “incapacidade política” do Goberno Provincial para executar investimentos.
A deputada popular explicou que en 2016 o total de investimentos propios da institución provincial e das transferencias que fan aos concellos foron 40,2 millóns de euros, “exactamente 30 millóns de euros menos que en 2015, a pesar de que o orzamento da Deputación foi lixeiramente superior en 2016 (151,9 millóns de euros), e un 30% menos que en 2012, ano no que todos os concellos e tamén a Deputación tivemos que facer un importante esforzo de contención do gasto pola crise económica”.
Así, lamentou que gastaran 30 millóns de euros menos nunha das partidas máis importantes para a provincia e para os concellos. “Non son datos do PP, son datos obxectivos que publica a propia Deputación a través da súa conta xeral, pero que desde logo concordan con moitas das mensaxes que desde o noso grupo estivemos dando nos últimos dous anos”, engadiu.
“Falamos dun recorte inversor que explica o estado de abandono e deterioro das estradas provinciais, que explica a paralización de proxectos; a falta de apoio aos concellos; que non se licitaran proxectos, pero falamos tamén de un Bipartito e de unha presidenta que é incapaz de xestionar e de atender as necesidades da provincia”, sinalou Nidia Arévalo.
Desde o PP tamén chamaron a atención sobre as estatísticas na contratación directa da Deputación. Segundo a Conta Xeral, en 2016 só se contrataron obras, subministros e servizos por valor de 14,9 millóns de euros, un 65% menos que en 2015.
“E estes poucos investimentos executáronse, nun 91,5% a través de contratos menores, sen publicidade, o que amosa a pouca transparencia desta nova Deputación”, salientou. Así, denunciou que “hai un abuso evidente e unha tendencia preocupante cara os contratos menores, contratos sen ningún tipo de publicidade, que escapan á concorrencia e á transparencia e fomentan a adxudicación directa”. Dos 665 contratos que se fixeron o ano pasado, 609 foron procedementos menores, 50 abertos e 6 negociados.
Nesta liña, a deputada popular dixo que “estes datos son contundentes e demoledores para este Bipartito”, e recordou que entre os obxectivos que o Goberno provincial se marcou para este mandato foron a transparencia e a man tendida aos concellos, “e agora vemos que é un goberno prepotente, sen proxecto e cero transparente”.
Recordou ademais que “desde o PP levamos moito tempo falando da paralización á que este Goberno ten sometida a provincia, e hoxe estes datos amosan que tiñamos razón. Non hai liderazgo nesta Deputación, están antepoñendo os seus intereses partidistas aos concellos da provincia”.
“Esperemos que nestes dous anos que queda, se poñan a traballar en serio por esta provincia, que deixen a prepotencia e que analicen ben estes números. Sei que lles molestan, pero son os datos que saen da súa falta de xestión”, concluíu.
Sábado, 17 de xuño de 2017
Galiza Nova lanza o seu novo  voceiro "Mocidade"
Un ano máis, Galiza Nova vén de publicar una nova edición do seu voceiro nacional, o Mocidade, que xa se atopa no número 43. Desta volta contén artigos moi diversos, sobre precariedade laboral, sobre a situación da lingua, ou sobre cuestión LGTBI, mesmo un sobre a incidencia de ENCE na Ría de Pontevedra. Ademais, tamén levan adiante una análise da situación internacional actual, tanto coa preocupación polo auxe do fascismo en Europa, como sobre o empoderamento das mulleres no Kurdistán.
Tras a publicación desta nova edición, as militantes de Galiza Nova levaron a cabo repartos de Mocidades durante toda a mañá do día de hoxe. En Tui os repartos tiveron lugar no IES San Paio e IES Indalécio Perez Tizón. Estes repartos sucedéronse simultáneamente noutras vilas e cidades do país sobre o que o Secretario Xeral, Alberte Fernández declarou que “nesta nova edición do Mocidade facemos un repaso por temas de actualidade, desde a potencialidade de Galiza como país, ate o proceso de independencia do pobo catalán, que seguimos moi de preto”.
As mocidades do BNG queren facer chegar así ás mozas e mozos deste país a súa visión de Galiza e do mundo, as dificultades que enfrontamos e cales son as posicións de Galiza Nova antes todas elas.
O Responsábel Comarcal no Baixo Miño André Vidal declara que Galiza Nova considera fundamental que a mocidade poida ter acceso a outro tipo de información, non subordinada aos medios do poder. Asimesmo declara que “o que nos preocupa é que a mocidade galega coñeza o que pasa no seu país de primeira man, desde nós, as mozas e mozos que cada día traballamos para espallar a mensaxe do nacionalismo galego”.
Ademais, na contraportada do Mocidade, podemos atopar o cartaz deste ano deo Festigal, que se celebrará os días 24 e 25 de Xullo en Compostela. André Vidal convida a toda a mocidade da comarca a asistir a este festival para celebrar todas xuntas a festa da pátria.
Sábado, 10 de xuño de 2017
A Deputación de Pontevedra concede unha nova axuda de máis de 175.000 euros aos concellos do Rosal e Tomiño
A Xunta de Goberno da Deputación de Pontevedra vén de aprobar a concesión de axudas por máis de 175.000 euros para os concellos do Rosal e Tomiño para “levar a cabo reformas de rúas e sendas peonís”.
O Rosal recibirá 71.995 euros, para a mellora parcial da estrada de Couselo. Esta achega, sumada ás xa aprobadas ata o momento no concello, significan o 40 por cento do orzamento que lle corresponde a este concello do Plan Concellos 2017.
Tomiño beneficiarase de 103.792,97 euros para o financiamento de investimentos na senda peonil no camiño novo. No caso deste concello, con esta aprobación, ten adxudicado o 71,62 por cento do Plan Concellos deste ano.
Venres, 9 de xuño de 2017
A Deputación investirá máis de medio millón de euros para calmar o tráfico e pintar as estradas provinciais no Baixo Miño e Louriña
O departamento de Mobilidade da Deputación de Pontevedra realizará actuacións de calmado de tráfico e de sinalización horizontal en alomenos 23 estradas de titularidade provincial na comarca do Baixo Miño e Louriña. Así o explicou o deputado de Mobilidade, Uxío Benítez, quen presentou no Concello de Tui o Plan de Mobilidade e Velocidade Segura (MÓVESE) para a zona que, xunto coa actuación de pintado de estradas, ascenderá a 546.939,07 euros. As obras comezarán este luns, día 12.
Tanto a presidenta Carmela Silva como o responsable das vías provinciais explicaron aos alcaldes e concelleiros de Tui, O Rosal, Salceda de Caselas, O Porriño e Tomiño (Mos declinou asistir), que o Plan Móvese foi lanzado dende a Deputación de Pontevedra para “procurar unha maior seguranza viaria mediante o calmado de tráfico nas estradas de titularidade provincial, especificamente en lugares con problemas de convivencia entre o tráfico rodado e os peóns”, dixo Benítez.
Silva sinalou que “durante moito tempo os protagonistas foron os coches e parecía que iso era a normalidade, pero non o era” e, por iso, asegurou que “agora temos que facer un enorme traballo de concienciación para convencer á cidadanía de que a normalidade non é iso, senón a seguridade”. A presidenta asegurou que “a seguridade viaria e a recuperación de espazos para que vivamos con seguridade son cuestións fundamentais que requirían dun gran plan de seguranza viaria” que “recolle moitas infraestruturas con dificultades que hai que tratar de xeito individual, pero encadrando as actuacións nun marco xeral”.
Por estas razóns, a presidenta provincial aplaudiu a iniciativa do ‘Plan Móvese’ e asegurou que “malia que un plan global dá moito máis traballo, ao ter que definir criterios, recursos e actuacións, valeu moito a pena” porque, declarou Carmela Silva, “se o obxectivo que se consegue é xusto e responde ás novas demandas da sociedade, dá igual que se tarde un ano para poder poñelo en marcha. Isto fai que un Goberno como o noso se poida sentir moi orgulloso”.
Segunda fase do Plan Móvese
O deputado Benítez indicou que o Plan Móvese consiste en resolver o problema da seguranza viaria “do único xeito posible e efectivo”: coa colocación de pasos de peóns sobreelevados –PPS, lombos e redutores físicos –RFVV-. “A nosa intención é rebaixar a velocidade ata conseguir os mínimos danos para as persoas cando hai un impacto cun coche. Esa velocidade son os 30 quilómetros hora e só se consigue mediante dispositivos físicos. Pódense instalar radares, sinais, poñer multas… pero a única actuación efectiva son os elementos físicos que obrigan a frear o coche”, argumentou Benítez.
Benítez lembrou que as actuacións do Plan Móvese fixéronse a través da participación e solicitudes dos concellos alén de criterios técnicos. O departamento de Mobilidade recibiu máis dun milleiro de peticións para instalar PPS e RFV e finalmente, nesta primeira fase, instalaranse máis da metade. Houbo concellos que, por diferentes circunstancias, desbotaron a posibilidade de instalar os redutores físicos e quedaron fóra do plan, mais a participación abrangue ao 80% dos municipios da provincia.
Benítez salientou que a vontade clara da Deputación é continuar a traballar na seguranza viaria das estradas provinciais, polo que se porá en marcha un Plan Móvese II, para completar as actuacións que se realizarán neste ano e equilibrar aos concellos que na primeira convocatoria recibiron poucas actuacións.
No caso do Baixo Miño e Louriña instalaranse 33 PPS –coñecidos como lombos- e 27 redutores de velocidade nos concellos de Tui, Tomiño, O Rosal, Salceda, O Porriño e Mos, cunha inversión de 344.966 euros. A esa cifra hai que sumar tamén 201.972,90 euros que se investirán en mellorar a sinalización horizontal, o que finalmente ascende a inversión a 546.939,07 euros.
Na zona do Louriña, especificamente, investiranse no Porriño 121.269,54 euros para calmado de tráfico aos que se lle sumarán 23.956 euros de sinalización horizontal. En Mos serán 24.677,88 euros para calmado de tráfico e 52.036,4 euros para a mellora de sinalización horizontal (76.714 euros en total).
Luns, 5 de xuño de 2017
#Rías Baixasfests enche o “Atlántico Express” de música en directo, cor e gastronomía na viaxe entre Vigo e Porto
O Atlántico Express, tren fletado pola Deputación de Pontevedra e Renfe para a viaxe á cidade de Porto, foi o pasado sábado o escenario da campaña de promoción dos Festivais Rías Baixas 2017, que este ano serán 8+1 coa festa final en Cambados. Case 200 persoas da provincia, que esgotaron  todas as prazas que saíron a venda, desfrutaron a bordo do tren Celta nun percorrido marcado pola música en directo e a gastronomía das Rías Baixas
A presidenta, Carmela Silva, que estivo acompañada por alcaldes e delegacións de concellos da provincia como Caldas, A Guarda, Vigo e O Grove, cidades que ademais do seu interese turístico albergan algún dos Festivais Rías Baixas, mostrouse convencida da súa aposta. “Sei que isto  vai crecer porque na provincia hai unha industria musical e un talento moi potentes. Están a aflorar moitos novos grupos e estou segura que se agora temos un presente sobresaínte, a curto e medio prazo haberá un futuro extraordinario. Estou convencida de que os Festivais Rías Baixas serán un dos auténticos elementos de atracción e visualización dun espazo como Rías Baixas que o ten todo. Todo o que un desexa coñecer, está en Rías Baixas.  Hai miles e miles de razón para vir. Temos un paraíso que oferta todo aquello que podemos soñar”
A novidade deste ano foi a presencia no Atlántico Express dun notable grupo de influencers, blogueiros, twitteros e Instagramers procedentes da provincia, doutras cidades como Oviedo ou Barcelona e de Portugal, que se incorporaron ó tren á volta de Porto, e que pasarán este domingo de visita nas Rías Baixas. Entre os instagramers que fixeron o percorrido, que contan con case medio millón de seguidores e cun promedio entre eles e elas de 10.000 “likes”, asistiron representantes de importantes colectivos de esta Rede Social como os #igersspain #igerspontevedra e #igersvigo. Entre todos eles e elas convirtiron Rías Baixas en protagonista das Redes Sociais. De feito, a súa chegada á Porto, Silva mantivo un encontro cos instragramers da cidade portuguesa e cos promotores dos RíasBaixasFests na zona da coñecida Torre dos Clérigos. A presidenta da Deputación sinalou que a aposta polas novas canles de comunicación é un feito. “É un público que interésanos moito. As Redes Sociais están transversalmente unidas a eventos como os Festivais e ó ter nesta viaxe xente que ten tanta repercusión e seguidores e moi importante para a promoción de Rías Baixas”
O Atlántico Express contou coas actuacións en directo dos grupos e solistas Basanta, Tincho Fernán, Najla Shami e Mounqup. Todos eles e elas actuarán este verán nalgún dos Festivais Rías Baixas, Atlantic Fest (A Illa de Arousa), Cultura Quente e Port América (Caldas de Reis), O Marisquiño (Vigo), SinSal Son Estrella Galicia (Illa de San Simón), Son Rías Baixas (Bueu), Revenidas (Vilaxoán) e Vive Nigrán (NIgrán) ademais da festa conxunta que celebrarán en Cambados como peche da campaña por mor do título de Cidade Europea do Viño.
Carmela Silva incidiu que “as cousas que funcionan ben hai que repetilas e melloralas como fixemos este ano. O ano pasado os visitantes portugueses foron moitos máis que outros anos e, polo tanto, este tipo de iniciativas teñen retornos. Ademais, os Festivais son o fio conductor, pero témolo todo, gastronomía, un producto envexable, seis rutas do Camiño Portugués a Santiago, que ademais albergan festivais, e a excelencia nos servizos ós turistas”
Ademais da música en directo,  os viaxeiros e as viaxeiras puideron desgustar a bordo do tren dunha excelente oferta de productos gastronómicos, tradicionais, orgánicos e ecolóxicos de varias comarcas da provincia como os queixos da Queixería Cobideza que ademais foron servidos pola mestra queixeira Berta González, marmeladas ecolóxicas da man de “Amorodo”, roscóns de Caldas e da Guarda e caldos albariños da bodega do Salnés “Pazo de Villarei”.
A promoción dos #RíasBaixasFests seguirá este domingo. Blogueiros e instagramers percorrerán diferentes lugares da provincia como Vigo, Pontevedra, Bueu, Caldas ou Cambados para reflexar a nosa provincia nas Redes Sociais.